UPUTE ZA PRIJAVITELJE

**Poziv na dodjelu bespovratnih sredstava**

**Izgradnja i rekonstrukcija biciklističke infrastrukture na potpomognutim i brdsko-planinskim područjima**

**(referentni broj: <…>)**

SADRŽAJ

[1. Opće informacije 3](#_Toc144204202)

[2. Prihvatljivost prijavitelja (i ako je primjenjivo partnera) i kriteriji isključenja 16](#_Toc144204203)

[3. Prihvatljivost operacije/projekta 20](#_Toc144204204)

[4. Prihvatljivost aktivnosti 27](#_Toc144204205)

[5. Opći zahtjevi koji se odnose na prihvatljivost troškova operacije/projekta 29](#_Toc144204206)

[6. Horizontalna načela 31](#_Toc144204207)

[7. Podnošenje projektnog prijedloga 33](#_Toc144204208)

[8. Pitanja i odgovori 34](#_Toc144204209)

[9. Objava rezultata Poziva 35](#_Toc144204210)

[10. Postupak odabira operacija/projekata 35](#_Toc144204211)

[11. Povlačenje projektnog prijedloga 38](#_Toc144204212)

[12. Sklapanje ugovora 38](#_Toc144204213)

[13. Prigovori 39](#_Toc144204214)

[14. Pritužbe na Fondove 42](#_Toc144204215)

[15. Zaštita osobnih podataka 42](#_Toc144204216)

# Opće informacije

Pozivom na dodjelu bespovratnih sredstava „**Izgradnja i rekonstrukcija biciklističke infrastrukture na potpomognutim i brdsko-planinskim područjima**“ (u daljnjem tekstu: Poziv) definiraju se vrsta poziva, pravila o načinu podnošenja, zaprimanja i registracije projektnih prijedloga, rok za podnošenje projektnih prijedloga, ukupno raspoloživa bespovratna sredstva za dodjelu u okviru poziva, kriteriji na temelju kojih se bespovratna sredstva dodjeljuju, postupak odabira operacija/projekata, način provedbe postupka odabira operacija/projekata, najviši, odnosno najniži iznos bespovratnih sredstava koji se može dodijeliti, pravila izjavljivanja prigovora i rješavanja o izjavljenom prigovoru, pravila zaštite osobnih podataka te druga pravila na temelju kojih se dodjeljuju bespovratna sredstva u okviru programa iz područja konkurentnosti i kohezije u financijskom razdoblju 2021.-2027.

Ove Upute sastavni su dio dokumentacije Poziva.

|  |
| --- |
| **Važno!**U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti eventualna ažuriranja (izmjene i/ili dopune) dokumentacije Poziva, obavijesti te pitanja i odgovore koji se odnose na Poziv, pri čemu se sve informacije vezane za Poziv objavljuju na stranici Europskih strukturnih i investicijskih fondova <https://eufondovi.gov.hr/> (u daljnjem tekstu: internetska stranica), a projektni prijedlog se priprema i dostavlja putem komponente Platforme Fondovi EU za upravljanje fondovima kohezijske omotnice (u daljnjem tekstu: sustav eKohezija) <https://ekohezija.gov.hr/>.Prijavitelji se posebice trebaju upoznati s uvjetima ugovora o dodjeli bespovratnih sredstava (u daljnjem tekstu: ugovor) u kojem se definiraju prava i obveze strana ugovora, uključivo prijavitelja u ulozi korisnika bespovratnih sredstava. Predmetni uvjeti sastavni su dio dokumentacije Poziva.Projektni prijedlozi se podnose putem sustava eKohezija te se na opisani način provodi zaprimanje i registracija projektnih prijedloga.Neophodno je planirati vrijeme za registraciju u sustav eKohezija te ispunjavanje i provjeru prijavnog obrasca. Navedeni portal dostupan je 24 sata dnevno, izuzev u vrijeme redovitih ažuriranja, o čemu se pravovremeno na portalu objavljuje obavijest. Bez obzira na dostupnost sustava eKohezija, korisnička podrška dostupna je radnim danima od 9 do 15 sati. Slijedom navedenoga, odgovornost je prijavitelja pravovremeno poduzeti referentne aktivnosti, uključivo s ciljem dobivanja pojašnjenja i rješavanja eventualnih nejasnoća ili poteškoća koje nastanu prilikom korištenja portala i/ili sustava za program iz područja konkurentnosti i kohezije u financijskom razdoblju 2021.-2027. te nadležna tijela za portal, sustav portala, odnosno Poziv ne odgovaraju za nemogućnost podnošenja projektnog prijedloga, nemogućnost podnošenja cjelovitog projektnog prijedloga ili nemogućnost pravovremenog podnošenja projektnog prijedloga niti za bilo koju vrstu štete ili izmakle dobiti po toj osnovi.RAČUNANJE ROKOVA: Rok je vremensko razdoblje koje se računa na dane, mjesece i godine. Ako je rok određen na dane, u rok se ne uračunava dan kad je dostava ili priopćenje obavljeno, odnosno dan u koji pada događaj od kojeg treba računati trajanje roka, već se za početak roka uzima prvi idući dan. Ako posljednji dan roka pada na državni blagdan u Republici Hrvatskoj ili u subotu odnosno nedjelju, rok istječe protekom prvoga idućeg radnog dana. Rok određen na mjesece, odnosno na godine istječe onog dana, mjeseca ili godine koji po svom broju odgovara danu kada je dostava ili priopćenje obavljeno, odnosno danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca. Subote, nedjelje i blagdani ne utječu na početak i na tijek roka. Ukoliko se radi o radnim danima, subote, nedjelje i blagdani utječu na početak roka te rok počinje prvi idući radni dan. |

Provedba ovog Poziva utvrđena je zakonodavnim okvirom na razini Europske unije i Republike Hrvatske. Zakonodavni okvir Europske unije uključuje:

* Uredbu (EU) br. 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021.)
* Uredbu (EU) br. 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu (SL L 231, 30.6.2021.)
* Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 ( SL L 193, 30.7.2018.).

Ako naknadne izmjene/dopune/ispravci propisa i dugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u njima utvrđeno, na način kako je u njima utvrđeno. Ako je riječ o dodatnim ili novim uvjetima koji se ispunjavaju na temelju odluke države članice, Koordinacijsko tijelo i/ili Upravljačko tijelo zadržavaju pravo definirati poseban način i/ili trenutak primjene tih uvjeta:

Institucionalni okvir za provedbu programa iz područja konkurentnosti i kohezije u financijskom razdoblju 2021.-2027. (u daljnjem tekstu: Program) utvrđuje se na temelju Zakona o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21), Uredbe o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine („Narodne novine“, broj 96/22) i UREDBE O TIJELIMA U SUSTAVU UPRAVLJANJA I KONTROLE ZA PROVEDBU PROGRAMA IZ PODRUČJA KONKURENTNOSTI I KOHEZIJE ZA FINANCIJSKO RAZDOBLJE 2021.- 2027. („Narodne novine“, broj 96/22, 35/24, u daljnjem tekstu: Uredba VRH).

Na ovaj Poziv primjenjuju se i sljedeći dodatni propisi:

* Program Konkurentnost i kohezija 2021.-2027.
* Nacionalna razvojna strategija Republike Hrvatske do 2030. godine (NN 13/21)
* Nacionalni plan razvoja biciklističkog prometa za razdoblje od 2023. do 2027. godine (NN 83/23)
* Pravilnik o biciklističkoj infrastrukturi (NN 28/16);
* Zakon o cestama (NN 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23);
* Zakon o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23);
* Zakon o gradnji (NN 153/13, 20/17, 39/19, 125/19);
* Zakon o prostornom uređenju (NN 153/13; 65/17, 114/18, 39/19, 98/19, 67/23);
* Zakon o poslovima i djelatnostima prostornog uređenja i gradnje (NN 78/15, 118/18, 110/19);
* Pravilnik o prometnim znakovima, signalizaciji i opremi na cestama (NN 92/19);
* Pravilnik o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22, 155/23);
* Zakona o upravljanju nekretninama i pokretninama u vlasništvu Republike Hrvatske (NN 155/2023)
* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20);
* Zakon o područjima županija, gradova i općina u Republici Hrvatskoj (NN 86/06 125/06, 16/07, 95/08, 46/10, 145/10, 37/13, 44/13, 45/13, 110/15);
* Zakon o regionalnom razvoju Republike Hrvatske (NN 147/14, 123/17, 118/18);
* Zakon o potpomognutim područjima (NN 118/18);
* Zakon o brdsko-planinskim područjima (NN 118/18);
* Odluka o razvrstavanju jedinica lokalne i područne (regionalne) samouprave prema stupnju razvijenosti (NN 3/24);
* Zakon o sprječavanju pranja novca i financiranja terorizma (Narodne novine br. 108/17, 39/19 i 151/22)
* Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13);
* Pravilnik o korištenju sredstava Europske unije (NN 44/24);
* Tehnički propis osiguranja pristupačnosti građevina osobama s invaliditetom i smanjene pokretljivosti[[1]](#footnote-2) (NN 12/23);
* Zakon o ravnopravnosti spolova (NN 82/08, 69/17);
* Zakon o suzbijanju diskriminacije (NN 85/08, 112/12);
* Zakon o zaštiti prirode (NN 80/13, 15/18, 14/19, 127/19 i 155/23);
* Zakon o zaštiti okoliša (NN 80/13, 153/13, 78/15, 12/18, 118/18);
* Uredba o procjeni utjecaja zahvata na okoliš (NN 61/14 i 3/17);
* Tehničke smjernice za pripremu infrastrukture za klimatske promjene u razdoblju 2021. – 2027.[[2]](#footnote-3) (2021/C 373/01);
* Ostali akti i tehnički propisi doneseni na temelju gore navedenih zakona i drugi primjenjivi propisi.

Na ovaj Poziv primjenjuju se Pravila za provedbu programa iz područja konkurentnosti i kohezije za financijsko razdoblje 2021.- 2027. koja donosi čelnik Upravljačkog tijela, i koja su objavljena na <https://eufondovi.gov.hr/eu-fondovi/program-konkurentnost-i-kohezija-2021-2027/pravila-pkk-2021-2027/>.

Ovaj Poziv promiče Novi europski Bauhaus (dalje: NEB) – kreativnu i interdisciplinarnu inicijativu Europske komisije kojoj je cilj unaprijediti društvo provođenjem kreativnih projekata koji su utemeljeni na estetici i kvaliteti iskustva, održivosti i uključivosti uz primjenu radnih načela: participativni proces, transdisciplinarni pristup i povezanost aktivnosti na više razina. Više informacija o NEB-u na: <https://new-european-bauhaus.europa.eu/index_en> i <https://new-european-bauhaus.europa.eu/system/files/2024-07/NEB%20Investment%20Guidelines.pdf>

Na ovaj Poziv primjenjuju se Upute za korištenje informacijskog sustava za program iz područja konkurentnosti i kohezije za financijsko razdoblje 2021.- 2027., koje su objavljene na portalu sustava (upute za prijavu u sustav i podnošenje projektnog prijedloga) i unutar spomenutog sustava (upute za provedbu ugovora). Predmetnim uputama može se pristupiti putem poveznice <https://ekohezija.gov.hr/Mis/Account/Login?ReturnUrl=%2FMis%2F>

U skladu s Uredbom VRH, Ministarstvo regionalnoga razvoja i fondova Europske unije obavlja ulogu Upravljačkog tijela (UT) te Posredničkog tijela razine 1 (PT1), a Središnja agencija za financiranje i ugovaranje programa i projekata Europske unije (SAFU) ulogu Posredničkog tijela razine 2 (PT 2).

Prioritet i specifični cilj Programa Konkurentnost i kohezija 2021.-2027. (dalje: PKK 2021.-2027.): Prioritet 4. Razvoj održive intermodalne urbane mobilnosti, kao dio prijelaza na niskougljično gospodarstvo, specifičnog cilja RSO2.8. (u daljnjem tekstu: RSO2.8.) Promicanje održive multimodalne gradske mobilnosti kao dijela prelaska na gospodarstvo s nultom neto stopom emisija ugljika (EFRR).

Predmet Poziva: ulaganje u razvoj biciklističke infrastrukture na potpomognutim i brdsko-planinskim područjima.

Svrha Poziva: izgradnjom i rekonstrukcijom biciklističke infrastrukture na potpomognutim i brdsko-planinskim područjima poticat će se korištenje bicikla u obavljanju svakodnevnih poslova. Doprinijet će se sigurnosti u prometu, posebno djece učeničke dobi, kao i smanjenju negativnih ekoloških utjecaja prometa.

Vrsta Poziva: Otvoreni

Modalitet Poziva: Privremeni

**Pokazatelji operacije/projekta:**

Za potrebe praćenja postignuća, prijavitelj je obvezan na razini projektnog prijedloga navesti konkretne vrijednosti pokazatelja koje će ostvariti svojim projektom. Radi se o sljedećim pokazateljima, koji se navode u prijavnom obrascu, poput niže navedenog:

|  |  |  |
| --- | --- | --- |
| **Pokazatelj ostvarenja** | **Jedinica mjere** | **Opis i izvor provjere ostvarenja postignuća** |
|  *RCO58 - Infrastruktura namijenjena biciklima za koju je**primljena potpora* | *km* | *Opis: Duljina namjenske biciklističke infrastrukture[[3]](#footnote-4) novoizgrađene ili znatno nadograđene podržanim projektima.**Početna vrijednost uvijek je 0.**Kao ciljana vrijednost pokazatelja unosi se ukupna duljina izgrađene ili rekonstruirane biciklističke infrastrukture u kilometrima.**Izvori provjere: Uporabna dozvola / Privremena uporabna dozvola (ako iz dozvola nije vidljiva duljina biciklističke infrastrukture potrebno je dostaviti i dokument kojim je moguće utvrditi duljinu). Ako u skladu s propisima o gradnji uporabna dozvola nije potrebna, potrebno je dostaviti Izjavu izvođača o izvedenim radovima i/ili završno izvješće nadzornog inženjera i/ili drugi odgovarajući dokument kojim prijavitelj dokazuje ostvarenje pokazatelja.* *Pokazatelj se smatra ostvarenim nakon odobrenja Završnog zahtjeva za nadoknadu sredstava.* |
| **Pokazatelj rezultata** |  |  |
| *RCR64 - Godišnji broj korisnika**infrastrukture namijenjene**vožnji biciklom* | *korisnici godišnje* | *Opis: Pokazateljem se mjeri godišnji broj korisnika namjenske biciklističke infrastrukture financirane podržanim projektima.**Početna vrijednost uvijek je 0.* *Ciljna vrijednost određuje se na osnovu procjene očekivanog godišnjeg broja korisnika u razdoblju od jedne godine od završetka projekta (isteka razdoblja provedbe). Potrebno je obrazložiti metodologiju procjene broja korisnika[[4]](#footnote-5).* *Izvori provjere: Izvješće nakon provedbe projekta u kojem je Korisnik dužan opisati način / metodu kojom su utvrđene ostvarene vrijednosti pokazatelja (npr. korištenjem brojača bicikala) te sukladno tome dostaviti važeće dokaze kojima se potvrđuje ostvarenje pokazatelja. O pokazatelju se izvještava jednokratno po isteku jedne godine od isteka razdoblja provedbe projekta a pokazatelj se smatra ostvarenim nakon odobrenja Izvješća nakon provedbe broj 1.* |

Specifični pokazatelji poziva (neobavezan pokazatelj) koji se odnose na NEB projekte:

NEB projekt mora ispuniti tri temeljne vrijednosti NEB-a:

* *Estetika i kvaliteta iskustva* koja se dokazuje uključivanjem stručnjaka arhitektonske, urbanističke i/ili dizajnerske struke u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.),
* *Uključivost* koja se dokazuje kroz provedbu minimalno 5 aktivnosti koje su identificirane projektom, a koje promiču jednake mogućnosti i socijalnu uključenost na temelju doprinosa nediskriminaciji, ravnopravnosti spolova i integraciji osoba s invaliditetom,
* *Održivost* koja se dokazuje kroz provedbu minimalno 5 aktivnosti koji su identificirani projektom, a koje promiču održiv razvoj odnosno energetsku učinkovitost i/ili učinkovitije korištenje prirodnih resursa.

|  |  |  |
| --- | --- | --- |
| **Pokazatelj ostvarenja** | **Jedinica mjere** | **Opis i izvor provjere ostvarenja postignuća** |
| *Završeni projekti Novog europskog Bauhausa[[5]](#footnote-6)* | *projekt* | *Opis: Završeni projekt koji ispunjava 3 NEB[[6]](#footnote-7) temeljne vrijednosti – Estetika i kvaliteta iskustva; Uključivost; Održivost.**Napomena: Ukoliko prijavitelj smatra da ispunjava 3 NEB temeljne vrijednosti, dužan je prilikom podnošenja projektnog prijedloga u Prijavni obrazac upisati ciljnu vrijednost 1. Ukoliko se u evaluaciji utvrdi da prijavljeni projekt nije NEB projekt, ovaj pokazatelj će se naknadno brisati iz Prijavnog obrasca.**Početna vrijednost uvijek je 0.**Ciljna vrijednost: 1**Izvori provjere: Završno izvješće o provedbi projekta* |
| **Pokazatelj rezultata** |  |  |
| *Korisnici realiziranih NEB projekata* | *korisnici godišnje* | *Opis: Pokazateljem se mjeri godišnji broj korisnika namjenske biciklističke infrastrukture koja je predmet projekta.**Početna vrijednost je 0.* *Ciljna vrijednost određuje se na osnovu procjene očekivanog godišnjeg broja korisnika u razdoblju od jedne godine od završetka projekta (isteka razdoblja provedbe). Potrebno je obrazložiti metodologiju procjene broja korisnika[[7]](#footnote-8).* *Izvori provjere: Izvješće nakon provedbe projekta u kojem je Korisnik dužan opisati način / metodu kojom su utvrđene ostvarene vrijednosti pokazatelja (npr. brojač bicikala) te sukladno tome dostaviti važeće dokaze kojima se potvrđuje ostvarenje pokazatelja.* *O pokazatelju se izvještava jednokratno po isteku jedne godine od isteka razdoblja provedbe projekta a pokazatelj se smatra ostvarenim nakon odobrenja Izvješća nakon provedbe broj 1.* |

U slučaju neostvarenja pokazateljaprimjenjuju se financijski ispravci, u skladu sa sljedećom metodologijom:

**Metodologija za određivanje financijskih ispravaka zbog neostvarenja pokazatelja:**

Prilikom izračuna financijskih korekcija uzimaju se u obzir oba pokazatelja definirana Uputama za prijavitelje (tablica iznad).

Financijska korekcija za pokazatelj ostvarenja (RCO58) i rezultata (RCR64) se određuje u odnosu na prosjek ostvarenosti pokazatelja na razini projekta. Na temelju definiranog omjera (%) ostvarenosti za svaki pojedini pokazatelj izračunava se prosječna vrijednost ostvarenosti odabranih pokazatelja na razini projekta (npr. ako je ostvarenost jednog pokazatelja 100%, a drugog 86%, prosječna vrijednost ostvarenosti pokazatelja na razini projekta iznosi 93%). Prosječnoj vrijednosti ostvarenosti odabranih pokazatelja na razini cjelokupnog projekta pridružuju se zatim stope korekcija kako je definirano u tabličnom prikazu (niže). Umnoškom stope korekcije i iznosa ukupno odobrenih bespovratnih sredstava izračunava se iznos za povrat.

Financijska korekcija za neostvarenje pokazatelja se ne kumulira s financijskim korekcijama utvrđenima po nekoj drugoj osnovi.

*Primjer u nastavku je isključivo ilustrativne prirode.*

1. **Korak: izračun ostvarenja svakog pojedinog pokazatelja**
* Izračun stope ostvarenja pokazatelja RCO58:

- ukoliko je u potpunosti ostvarena ciljna vrijednost pokazatelja stopa ostvarenja se računa kao 100%;

- ukoliko nije u potpunosti ostvarena ciljna vrijednost pokazatelja stopa ostvarenja se računa kao 0%.

* Izračun stope ostvarenja pokazatelja RCR64:

Ostvarenje pokazatelja predstavlja omjer (%) ostvarene vrijednosti pokazatelja u odnosu na ciljnu vrijednost pokazatelja u skladu s ugovorom o dodjeli bespovratnih sredstava.

Ako je tijekom provedbe projekta bilo izmjena (dodataka) ugovora o dodjeli bespovratnih sredstava kojima se mijenja ciljna vrijednost pokazatelja, u obzir se uzimaju izmijenjene vrijednosti.

1. **Korak: izračun prosječne stope krajnjeg ostvarenja pokazatelja na razini projekta**

Prema definiranim stopama ostvarenja pokazatelja u prvom koraku, izračunava se prosjek ostvarenja na razini pojedinog projekta. Za potrebe izračuna, ako je stopa ostvarenja pojedinog pokazatelja u 1. koraku iznosila više od 100%, u obzir se uzima 100%, te u slučaju negativne stope ostvarenja, u obzir se uzima 0%.

**Primjer 1:**

|  |  |  |  |
| --- | --- | --- | --- |
| Pokazatelj  | Ciljna vrijednost 2027. | Ostvarena vrijednost 2027. | Stopa ostvarenja |
| Pokazatelj RCO58 | 5 |  DA ili NE | DA= 100%;NE= 0% |
| Pokazatelj RCR64 | 10000 | 5000 | 50% |

|  |
| --- |
| ***Koeficijent ostvarenja=(100+50)/2=75%*** |

 **ili**

|  |
| --- |
| ***Koeficijent ostvarenja=(0+50)/2=25%*** |

1. **Korak: određivanje stope korekcije**

Ovisno o koeficijentu ostvarenja, utvrđuje se odgovarajuća stopa korekcije kako je opisano u Tablici 1.

*Tablica 1. Pragovi za određivanje stope korekcije u odnosu na koeficijent ostvarenja pokazatelja*

|  |  |
| --- | --- |
| Koeficijent ostvarenja  | Stopa korekcije |
| 65% ili više | 0% |
| ispod 65%, ali ne manje od 60%  | 2% |
| ispod 60%, ali ne manje od 50%  | 5% |
| ispod 50% | 7% |

Metodologijom se propisuju korekcije koje će se primjenjivati, ovisno o ostvarenosti pokazatelja kako je prijavljeno u završnom izvješću o provedi (u slučaju pokazatelja RCO58) i izvješću nakon prve godine provedbe projekta (u slučaju pokazatelja RCR64), u odnosu na ostvarenost pokazatelja u roku definiranom u Uputama za prijavitelje odnosno Ugovoru o dodjeli bespovratnih sredstava.

U slučaju neostvarenja pokazatelja ostvarenja *Završeni projekti Novog europskog Bauhausa* primjenjuje se financijski ispravak od 5 %.

Financijski ispravci zbog neostvarenja pokazatelja ostvarenja (RCO58) i rezultata (RCR64) ne zbrajaju se s financijskim ispravkom za neostvarenje specifičnog pokazatelja ostvarenja *Završeni projekti Novog europskog Bauhausa*.

**4. Korak: provjera mogućnosti smanjenja korekcije**

U četvrtom koraku provjerava se postoji li osnova za umanjenje korekcije.

U tablici u nastavku utvrđena su pitanja po osnovi kojih se može donijeti odluka o nepostojanju okolnosti za primjenu financijske korekcije ili pak odluka o umanjenju financijske korekcije. Odgovor na svako pitanje unutar svake kategorije mora biti pozitivan i dokazan, kako bi se donijela odluka o neprimjeni ili umanjenju korekcije.

|  |  |  |
| --- | --- | --- |
| Kontrolna pitanja | Odgovor | Pripadajući postotak umanjenja |
| Kategorija: viša sila |
| Nastup više sile | **√** | 100% |
| Je li korisnik jasno opisao način utjecaja više sile na provedbu projektnih aktivnosti i ostvarenje pokazatelja? | **√** |
| Kategorija: važne promjene |
| Nastup društveno-gospodarskih ili okolišnih čimbenika, važne promjene u gospodarskim ili okolišnim uvjetima u državi članici | **√** | 100% |
| Je li korisnik jasno opisao i dokazao način utjecaja važnih promjena na provedbu projektnih aktivnosti i ostvarenje pokazatelja? | **√** |
| Kategorija: druge objektivne okolnosti  |
| Je li korisnik samostalno identificirao druge objektivne okolnosti koje su utjecale na ostvarenje pokazatelja (nakon što su se dogodile)? | **√** | 50% |
| Je li korisnik poduzeo odgovarajuće mjere kako bi umanjio njihov učinak? | **√** |
| Jesu li mjere poduzete pravovremeno (bez odgode od trenutka definiranja mjere)? | **√** |
| Svrha projekta nije ugrožena | **√** |

**Ukupno raspoloživa bespovratna sredstva Poziva:** 16.000.000,00 EUR iz Europskog fonda za regionalni razvoj (dalje: EFRR).

**Najviši iznos bespovratnih sredstava** iz EFRR-a koji se može dodijeliti u okviru Poziva iznosi 1.000.000,00 EUR po pojedinačnom projektnom prijedlogu

Najniži iznos bespovratnih sredstava iz EFRR-a koji se može dodijeliti u okviru Poziva iznosi 200.000,00 EUR po pojedinačnom projektnom prijedlogu.

**Dodatni zahtjevi vezani uz iznos bespovratnih sredstava Poziva:**  Ukupni troškovi projekta nisu ograničeni, međutim bespovratna sredstva iz EFRR-a ograničena su najvišim mogućnim iznosom (1.000.000,00 EUR) te maksimalnom stopom sufinanciranja (vidjeti niže). Ova dva ograničenja primjenjuju se u međusobnom odnosu tj. do trenutka kada se dosegne maksimum po jednom od navedena dva ograničenja.[[8]](#footnote-9)

U sklopu ovog Poziva, po potpisu Ugovora, korisnik ima pravo zatražiti predujam u skladu sa odredbama članka 12. Općih uvjeta ugovora. Ukupni iznos predujma ne može biti viši od 30% ukupne vrijednosti dodijeljenih bespovratnih sredstava.

Korisnik može potraživati troškove po metodi nadoknade, metodi plaćanja ili kombinacijom navedenih metoda sukladno odredbama čl. 14. Općih uvjeta (Prilog 2. ovih Uputa). Korisnici projekta koji koriste i metodu nadoknade i metodu plaćanja imaju pravo na predujam uz uvjet da se metoda plaćanja koristi nakon što se opravdaju sredstva primljenog predujma[[9]](#footnote-10).

**Razdoblje trajanja poziva:** Poziv je otvoren od XX.XX.XXXX. Podnošenje projektnih prijedloga moguće je od XX.XX.XXXX. do XX.XX.XXXX.

UT zadržava pravo produljiti trajanje postupka dodjele izvan roka koji je ovim UzP naveden, uz objavu obavijesti na portalu i/ili internetskoj stranici.

MRRFEU je nadležan za (donosi odluku o/odobrava) izmjene i/ili dopune Poziva. Obavijest o izmjenama i/ili dopunama Poziva, s izmjenama i/ili dopunama objavljuje se na <https://eufondovi.gov.hr/>.

U slučaju potrebe za obustavom Poziva MRRFEU objavljuje obavijest na <https://eufondovi.gov.hr/> u kojoj se navodi da je Poziv obustavljen na određeno vrijeme jasno navodeći razloge za to.

MRRFEU zadržava pravo ne dodijeliti sva raspoloživa sredstva iz EFRR-a u okviru ovog Poziva.

**Iznos sufinanciranja**: Najviši mogući udio bespovratnih sredstava EFRR-a po pojedinačnom projektu iznosi 85% od ukupnog iznosa prihvatljivih troškova projekta.

Prijavitelj se obvezuje osigurati sredstva za financiranje razlike između iznosa ukupnih prihvatljivih troškova operacije/projekta te iznosa bespovratnih sredstava EFRR-a, kao i sredstva za financiranje ukupnih neprihvatljivih troškova operacije/projekta. S obzirom na to da je Prijavitelj proračunski korisnik[[10]](#footnote-11), isti je dužan navesti i dodatne informacije o relevantnom dijelu proračuna u kojem su planirana navedena sredstva (u razdoblju do 3 godine, odnosno važenja proračuna koji je na snazi u trenutku donošenja Odluke o financiranju) najkasnije do trenutka sklapanja Ugovora o dodjeli bespovratnih sredstava nadležnom tijelu (MRRFEU).

**Primjena** **pravila o državnim potporama i/ili potporama male vrijednosti:** Bespovratna sredstva koja se dodjeljuju u okviru ovog Poziva ne smatraju se državnom potporom.

Prilikom ocjene da li se radi o postojanju državne potpore prilikom financiranja izgradnje ili rekonstrukcije biciklističke infrastrukture i povezanih radova, nabave javnih bicikala, a kasnije i prilikom operativnog iskorištavanja, potrebno je to sagledati na četiri nivoa i to: (i) prijavitelja korisnika sredstava iz EU fondova - vlasnika javnih bicikala odnosno nositelja projekta, bilo da se radi o nabavi bicikala i/ili e-bicikala ili o ulaganju u izgradnju ili rekonstrukciju biciklističke infrastrukture te s njom povezane prateće infrastrukture i opreme, (ii) izvođača radova na izgradnji infrastrukture/dobavljača opreme i bicikala, (iii) operatora/upravitelja infrastrukture odnosno opreme/bicikala i (iv) krajnjih korisnika javnih bicikala.

Prijavitelji/vlasnici

Prijavitelji za korištenje sredstava iz EU fondova i ujedno vlasnici javnih bicikala su jedinice lokalne samouprave sa statusom potpomognutog i/ili brdsko-planinskog područja na kojem se projekt provodi. S obzirom da se ovdje radi o jedinicama lokalne samouprave (u daljnjem tekstu: JLS), koje neće koristiti javna sredstva u okviru ovog Poziva radi stjecanja komercijalne koristi od davanja bicikala i/ili e-bicikala na korištenje građanima već će svu korist od bespovratnih sredstava dodijeljenih na temelju ovog Poziva prenijeti na krajnje korisnike tj. građane koji su neposredni korisnici bicikala koji će im se davati na korištenje, kao i infrastrukture koja će biti izgrađena ili rekonstruirana radi omogućavanja većeg korištenja bicikala u prometu. To znači da se radi o financiranju nabave bicikala i/ili e-bicikala te izgradnje ili rekonstrukcije infrastrukture koja će omogućiti veće korištenje bicikala u prometu od strane građana isključivo u korist građana. Drugim riječima, iako se radi o dodjeli sredstava koja ispunjavaju kriterij državnih sredstava iz članka 107. stavak 1. UFEU, kada se radi o financiranju izgradnje ili rekonstrukciji biciklističke infrastrukture te nabavi bicikala i/ili e-bicikala za potrebe navedenih JLS, iako selektivna ova mjera ne daje prednost na tržištu tim JLS, a nema ni utjecaja na tržišno natjecanje i trgovinu između Republike Hrvatske i drugih država članica. Također, kako mjera nije usmjerena na stjecanje dobiti već se sva korist prenosi na građane navedenih JLS, može se smatrati da se ne radi o gospodarskoj aktivnosti prijavitelja (JLS) odnosno vlasnika i nositelja projekata izgradnje ili rekonstrukcije biciklističke infrastrukture te nabave bicikala i/ili e-bicikala. Stoga, na razini prijavitelja/vlasnika koji je primatelj financijskih sredstava u okviru ovog Poziva ne radi se o državnoj potpori u smislu članka 107. stavka 1. UFEU.

Naime, prijavitelji su JLS sa statusom potpomognutog i/ili brdsko-planinskog područja, a one obavljaju poslove koji se odnose na izvršavanje javnih ovlasti temeljem Ustava Republike Hrvatske i zakona koji se odnose na poslove lokalne samouprave i pitanja vezana uz uređenje komunalnih djelatnosti i sigurnosti prometa na svom području, a osobito poslove koji se odnose na skrb za ispunjavanje potreba građana na područjima u tim JLS kao što su organizacija lokalnog prometa i prometne infrastrukture, osiguranje uvjeta za sigurno odvijanje prometa, pružanje komunalnih usluga i funkcioniranje komunalnih službi, gospodarski razvoj, te planiranje i razvoj mreže obrazovnih, zdravstvenih, socijalnih i kulturnih ustanova, itd., koje se djelatnosti u pravilu ne smatraju gospodarskim. Navedeni poslovi spadaju u opće mjere javnih politika. U okviru navedenih djelatnosti, osiguranje mogućnosti korištenja bicikala u vlasništvu jedinica lokalne samouprave kao oblika javnog prijevoza pod jednakim uvjetima svim građanima kojima će ova prijevozna sredstva biti dostupna bez naknade ili uz naknadu koja pokriva isključivo troškove ili dio troškova održavanja sustava bicikala odnosno ne odražava komercijalnu vrijednost davanja bicikala na korištenje (što bi bio slučaj da se radi o komercijalnom najmu), spada u one djelatnosti kojima je cilj poboljšati i unaprijediti/osuvremeniti javni standard građana i to s prijevoznim sredstvom s nultom stopom emisije ugljika. Stoga se ova aktivnost ne može smatrati gospodarskom ukoliko se bicikli ne nabavljaju radi korištenja u komercijalne svrhe, niti su JLS sa statusom potpomognutog i/ili brdsko-planinskog područja, u konkretnom slučaju poduzetnici u smislu članka 107. stavka 1. UFEU.

Dakle, iz Projekta treba biti vidljivo da će JLS kao vlasnici javnih bicikala sve koristi i prednosti od korištenja javnih sredstava sukladno ovom Pozivu prenijeti na fizičke osobe/građane kao krajnje korisnike, kojima će bicikli biti dani na korištenje bez naknade ili uz naknadu koja nije komercijalne prirode.

Izvođač radova/dobavljač opreme

U odnosu na izvođače radova na izgradnji biciklističke i s njome povezane ostale infrastrukture i na dobavljače potrebne opreme te bicikala i/ili e-bicikala koji će biti uključeni u realizaciju projekata financiranih sukladno ovom Pozivu isključena je dodjela državne potpore iz članka 107. stavka 1. UFEU odnosno prednosti pod uvjetom da se nabava radova i opreme na ovom Projektu provodi prema postupku javne nabave sukladno Zakonu o javnoj nabavi (NN 120/16, 114/22). Postupak nabave treba biti proveden na transparentan način, biti otvoren za sve ponuditelje, a za izvođača treba bit izabran subjekt odabran slijedom objavljenog kriterija za odabir ponude, čija je ponuda sukladna i sa ostalim uvjetima iz dokumentacije o nabavi. S obzirom da će se odabir izvođača radova i dobavljača opreme (uključujući bicikle i/ili e-bicikle) provoditi putem postupaka javne nabave sukladno Zakonu o javnoj nabavi (NN 120/16, 114/22), financiranje izvođenja radova ili isporuke opreme za realizaciju Projekta ne sadrži državnu potporu iz članka 107. stavka 1. UFEU.

Slijedom navedenog, prilikom nabave roba, radova ili usluga (dugotrajna imovina, nematerijalna imovina, izvođenje radova), prijavitelj je u obvezi provesti postupak javne nabave sukladno Zakona o javnoj nabavi kako bi se pri odabiru ponuđača isključila dodjela prednosti određenom poduzetniku ili grupi poduzetnika odnosno državna potpora.

Operator/upravitelj infrastrukture odnosno opreme/bicikala

Prijavitelji na Projektu (JLS sa statusom potpomognutog i/ili brdsko-planinskog područja) samostalno će odlučivati o upravitelju odnosno subjektu koji će obavljati poslove vezane uz upravljanje izgrađenom ili rekonstruiranom biciklističkom te s njom povezanom infrastrukturom, kao i poslove vezane uz upravljanje opremom (bicikli i/ili e-bicikli) na području dotične JLS. Pritom, JLS mogu sami obavljati poslove vezane uz upravljanje, nadzor i održavanje sustava javnih bicikala odnosno mogu tu obvezu prenijeti na javnog (internog) operatera odnosno pružatelja komunalnih usluga ili usluga upravljanja komunalnom infrastrukturom nad kojim ostvaruju potpunu kontrolu poslovanja, a koji će upravljanje sustavom javnih bicikala obavljati pod nadzorom i uz uvjete koje odrede nadležna tijela tih JLS. U svim drugim slučajevima odabir operatera mora biti izvršen putem javnog natječaja, transparentno i bez diskriminacije, sukladno uobičajenim tržišnim uvjetima. Odabrani upravitelj će biti zadužen za upravljanje, nadzor i održavanje samog sustava što uključuje održavanje stanica i bicikala, kao i stalno osluškivanje potreba javnosti u cilju dugoročnog i kvalitetnog upravljanja sustavom, gdje bi se prihod ostvaren radom sustava usmjeravao na upravljanje i održavanje.

Krajnji korisnici

Krajnji korisnici sustava javnih bicikala bit će građani, stanovnici grada i općina kojima se dodjeljuju sredstva u okviru ovog Poziva i njihovi posjetitelji, a koji će koristiti tim sustavom bez ograničenja i pod jednakim uvjetima, bez naknade ili uz naknadu koja ne odražava tržišnu cijenu korištenja bicikala i/ili e-bicikala. Kako se radi o fizičkim osobama koje nisu poduzetnici u smislu članka 107. stavka 1. UFEU, tako se i na ovoj razini ne radi o dodjeli državne potpore iz navedenog članka UFEU.

**Obveze korisnika koje se odnose na vidljivost, transparentnost i komunikaciju:**

Korisnik osigurava provedbu aktivnosti koje se odnose na vidljivost, transparentnost i komunikaciju iz članka 46. i 48-49. Uredbe (EU) 2021/1060, ako su utvrđene u ugovoru. U svakom slučaju, korisnik je odgovoran za provedbu mjera vidljivosti iz članka 50. i Priloga IX. Uredbe (EU) 2021/1060, u skladu s ugovornim odredbama.

Kada se ne primjenjuju mjere vidljivosti, transparentnosti i/ili komunikacije može se ukinuti do 3% potpore iz fondova (u skladu s člankom 50. stavkom 3. Uredbe (EU) 2021/1060) - ukidanje se odnosi na prihvatljive troškove projekta. U ovom pozivu primijeniti će se ukidanje od 1% potpore za sve prijavitelje koji ne primjenjuju mjere vidljivosti, transparentnosti i komunikacije.

# Prihvatljivost prijavitelja i kriteriji isključenja

**Prihvatljivost prijavitelja****:**

Prijavitelj u sklopu ovog Poziva je:

* jedinica lokalne samouprave sa statusom potpomognutog i/ili brdsko-planinskog područja na kojem se projekt provodi[[11]](#footnote-12)

Prijavitelj mora dokazati sljedeće:

* da ima status potpomognutog područja u Republici Hrvatskoj u skladu s člancima 35., 36. i 37. Zakona o regionalnom razvoju (NN 147/14, 123/17 i 118/18) i Odlukom o razvrstavanju jedinica lokalne i područne (regionalne) samouprave prema stupnju razvijenosti (NN 3/2024), i/ili
* da ima status brdsko-planinskog područja u Republici Hrvatskoj u skladu s člankom 7. Zakona o brdsko-planinskim područjima (NN 118/18) te Odlukom o obuhvatu i razvrstavanju jedinica lokalne samouprave koje stječu status brdsko-planinskog područja (NN 24/2019).

Dozvoljenost partnerstva: partnerstvo nije dozvoljeno.

Operacija/projekt se provodi na području: Projekt se provodi na području JLS koja ima status potpomognutog i/ili brdsko-planinskog područja.

**Posebno o pravilima nabave:**

Prijavitelji su se tijekom provedbe aktivnosti dužni pridržavati pravila prema Zakonu o javnoj nabavi.

Obvezna dokumentacija koju prijavitelj treba dostaviti nalazi se u točki 7. ovih Uputa.

**Isključenje prijavitelja iz postupka dodjele:**

Obvezni kriteriji za isključenje prijavitelja su:

1. u slučaju kada je nad prijaviteljem i/ili fizičkom ili pravnom osobom koja preuzima neograničenu odgovornost za njegove dugove otvoren predstečajni postupak, stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim propisima, ili koji se nalazi u postupku koji je, prema propisima države njegova sjedišta ili nastana kojima se regulira pitanje insolvencijskog prava, sličan svim prethodno navedenim postupcima
2. ako je protiv prijavitelja i/ili osobe ovlaštene za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izrečena pravomoćna osuđujuća presuda za bilo koje od sljedećih kaznenih djela, odnosno za odgovarajuća kaznena djela prema propisima države sjedišta ili države čiji je državljanin osoba ovlaštena za njihovo zastupanje, koji se odnose na: sudjelovanje u zločinačkoj organizaciji, uključujući zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, uključujući javno poticanje na terorizam, novačenje za terorizam, obuka za terorizam, putovanje u svrhu terorizma, terorističko udruženje, pranje novca ili financiranje terorizma, dječji rad ili druge oblike trgovanja ljudima i ropstvo, korupciju, uključujući primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevaru, uključujući prijevara u gospodarskom poslovanju, utaja poreza ili carine, subvencijska prijevara
3. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom zbog teškog profesionalnog propusta ili drugog djela u smislu kršenja primjenjivih pravila koji se odnose na etičke standarde profesije na način da se to odražava na profesionalni kredibilitet, a riječ je o namjernom djelovanju ili propuštanju ili krajnjoj nepažnji, i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga
4. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom za djelo koje za posljedicu ima povredu načela Ugovora o EU i Povelje EU o temeljnim pravima, koja se odnose na zabranu diskriminacije, mržnje i nasilja te njihova poticanja prema grupi ili pojedincu i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga
5. ako na temelju pravomoćne, odnosno konačne odluke nadležnog tijela prijavitelj i/ili fizička ili pravna osoba koja preuzima neograničenu odgovornost za njegove dugove i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije ispunila obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi ugovor kojim se na korištenje dodjeljuju bespovratna sredstva i u skladu s propisima države poslovnog nastana prijavitelja (ako nema poslovni nastan u Republici Hrvatskoj), osim ako je po posebnim propisima oslobođen te obveze
6. ako je pravomoćnom, odnosno konačnom odlukom nadležnog tijela utvrđeno da je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izbjegavala fiskalne, socijalne ili bilo koje druge pravne obveze osnivanjem fiktivnog gospodarskog subjekta, ili je takav subjekt osnovan s tim ciljem
7. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) u sukobu interesau postupku dodjele sredstava, odnosno u situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama s ciljem dobivanja sredstava EU, posebice iskorištavanjem situacije postojanja sukoba interesa u odnosu na službenu osobu koja sudjeluje u postupku dodjele sredstava. Sukob interesa razmatra se i kroz članak 61. Uredbe (EU) br. 2018/1046.
8. ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) po osnovi konačne ili pravomoćne odluke nadležnog tijela nije vratila sredstva u proračun Republike Hrvatske prema zahtjevu za povrat nadležnog tijela, kako je navedeno u obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele koji je sastavni dio Poziva, ili grubo nije ispunjavala svoje obveze koje proizlaze iz pravila po kojima se provodi financiranje Unije, ili ih je s namjerom zaobilazila, a što je dovelo do prijevremenog raskidanja ugovornih odnosa i/ili odštetnih zahtjeva
9. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) ne udovoljava obvezama u skladu s naloženim povratom, uključivo obvezama koje se odnose na odobrenu obročnu otplatu duga koji predstavlja sredstva državnog proračuna Republike Hrvatske, po osnovi pravomoćne ili konačne odluke nadležnog tijela
10. ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, a potpora je dodijeljena na temelju lažnih, netočnih, nepotpunih i/ili neistinitih izjava prijavitelja
11. prijavitelj i/ili osoba ovlaštena za zastupanje (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije postupala u skladu sa zahtjevima i pravilima trajnosti projekta, zbog čega je država članica morala ili mora vratiti doprinos iz fondova, neovisno o tome o kojem financijskom razdoblju je riječ (financijsko razdoblje 2007.-2013., financijsko razdoblje 2014.-2020. ili financijsko razdoblje 2021.-2027.).

Ispunjenost kriterija provjerava se uvidom u *Izjavu prijavitelja (Obrazac X).*

Svi navedeni razlozi isključenja za koje se naknadno utvrdi da su postojali u trenutku podnošenja projektnog prijedloga osnova su za raskid ugovora, **neovisno o tome jesu li u predmetnom ugovoru izrijekom navedeni** i **je li njihovo postojanje provjeravano tijekom postupka dodjele, uključivo izjavama**. Pri tome, ne dovode se u pitanje obvezni ili mogući razlozi za raskid ugovora koji su u samom ugovoru navedeni.

Prijavitelj ne može koristiti institut faktoringa u projektu.

Zadržava se pravo u nedostatku pravomoćne presude ili konačne odluke, a u slučaju postojanja okolnosti koje daju razumno i ozbiljno uvjerenje o nastanku ozbiljnog učinka na financijske interese Unije i/ili Republike Hrvatske i njihov ugled, temeljem preliminarne ocjene iz postupka dodjele isključi prijavitelja primjenom osnova za isključenje iz Poziva.

Isključenje ne prejudicira postupanje, odnosno ishod postupanja nacionalnih kaznenih, prekršajnih i administrativnih tijela.

Odluku o isključenju donosi čelnik tijela koje provodi dodjelu, a predlaže ju posebno povjerenstvo koje se sastoji od članova UT-a, PT-a 1 i PT-a 2.

Prilikom donošenja svake pojedine odluke o isključenju, povjerenstvo mora poštovati načelo razmjernosti, te na odgovarajući način primjenjuje članak 136. Uredbe (EU) 2018/1046.

U slučaju da su posebna pravila isključenja utvrđena propisom na razini Unije u sustavu dijeljenog upravljanja, primijenit će se ta pravila.

Prije i u svrhu predlaganja odluke o isključenju, povjerenstvo će osigurati prijavitelju očitovanje u razumnom roku, osim ako postoje uvjerljivi legitimni razlozi za očuvanje povjerljivosti postupka. Protekom roka čelniku tijela predlaže se donošenje odluke.

Također, ako je provjerom u sustavu ranog otkrivanja i isključenja, kako je opisan u Financijskoj uredbi, utvrđeno da je prijavitelj/partner/stvarni vlasnik na listi isključenja po osnovi pravomoćne presude, odnosno konačne odluke nadležnog tijela, bez provedbe posebne procedure i djelovanja posebnog povjerenstva, isključuje se iz postupka dodjele po osnovama isključenja koje su navedene u točkama 2. i 7.

Protiv odluke o isključenju moguće je pokrenuti upravni spor.

U svakom slučaju, što obuhvaća i postupanje navedeno gore, dodjela sredstava za provedbu projekta koji se sufinancira sredstvima Unije je moguća isključivo ako je projekt moguće provoditi i provesti primjenom pravila prihvatljivosti koja se odnose na (kumulativno) Poziv i Program. Jedan prijavitelj može podnijeti najviše jedan projektni prijedlog u okviru Poziva.

Isti troškovi ne smiju biti dvaput financirani iz proračuna Unije i iz nacionalnih javnih izvora, pri čemu se primjenjuje pravilo iz članka 63. stavka 9. Uredbe (EU) 2021/1060.

# Prihvatljivost operacije/projekta

**Prihvatljivost operacije/projekta:**

1. **Usklađenost operacije (projekta) s Programom te djelotvoran doprinos ostvarenju specifičnih ciljeva Programa - u odnosu na odredbe tri elementa relevantnog SC-a 1. Intervencije fondova, 2. Pokazatelji, 3. Vrste intervencija, uključujući usklađenost s relevantnim strategijama na kojima se Program temelji**

**Kriterij obuhvaća sljedeće:**

* Projekt je usklađen, odnosno doprinosi vrstama intervencije PKK 2021. - 2027. (kodovima), tj. intervencijskom kodu 083. Biciklistička infrastruktura.

*Ispunjenost kriterija provjerava se uvidom u Prijavni obrazac (rubrika Opis projekta)*

* Projektne aktivnosti (po opisu i svrsi) su u skladu s indikativnim popisom aktivnosti u točci 2.1.1.1 Specifičnog cilja RSO 2.8 (u dijelu koji se odnosi na ulaganja biciklističku infrastrukturu na potpomognutim i brdsko-planinskim područjima) iz PKK 2021. - 2027. [[12]](#footnote-13).

*Ispunjenost kriterija provjerava se uvidom u Prijavni obrazac (rubrike Opis projekta i Aktivnosti projekta)*

* Projekt je usklađen, odnosno doprinosi pokazateljima PKK 2021. - 2027., RCO58 Infrastruktura namijenjena biciklima za koju je primljena potpora i RCR64 Godišnji broj korisnika infrastrukture namijenjene vožnji biciklom.

*Ispunjenost kriterija provjerava se uvidom u Prijavni obrazac (rubrika Pokazatelj)*

* Projekt je usklađen s Nacionalnom razvojnom strategijom Republike Hrvatske do 2030. (NRS) i Nacionalnim planom razvoja biciklističkog prometa za razdoblje od 2023. do 2027. godine. Prijavitelj je dužan u projektnom prijedlogu navesti i opisati usklađenost sa Strateškim ciljem 12. „Razvoj potpomognutih područja i područja s razvojnim posebnostima“ Razvojnog smjera 4. „Ravnomjeran regionalni razvoj“ NRS-a te s Mjerom 2. „Izgradnja javne biciklističke infrastrukture“, Posebni cilj 1. „Povećanje korištenja bicikala pri svakodnevnim putovanjima“ NP razvoja biciklističkog prometa za razdoblje od 2023.-2027.g.

*Ispunjenost kriterija provjerava se* *uvidom u Prijavni obrazac (rubrika Usklađenost s EU i nacionalnim okvirima (relevantnim strateškim dokumentima))*

1. **Svrha i cilj projekta su u skladu sa svrhom i ciljem Poziva – Predmet i svrha projekta su u skladu s predmetom i svrhom Poziva iz točke 1. ovih Uputa**

*Ispunjenost kriterija provjerava se uvidom u Prijavni obrazac (rubrika Svrha i opravdanost projekta)*

1. **Operacija (projekt) predstavlja najbolji odnos između iznosa potpore, poduzetih aktivnosti i postizanja ciljeva**
* Projektni prijedlog sadržava opis opravdanosti financijskog doprinosa PKK 2021.-2027. u odnosu na opseg aktivnosti koje su predmet financiranja te planiranih rezultata/ostvarenja. Konkretno, prijavitelji su dužni u projektnom prijedlogu opisati način na koji je ocijenjeno da su troškovi projekta opravdani u odnosu na opseg projekta (vrstu i broj aktivnosti) i ciljeva koji se žele postići. Taj se opis može temeljiti na obrazloženju jediničnih troškova ključnih aktivnosti projekta (u odnosu na trenutne tržišne cijene), na usporedbi s troškovima sličnih projekata ili neki drugi način kojim pokazuje odnos između planiranih troškova i planiranih aktivnosti i ciljeva.[[13]](#footnote-14) *Ispunjenost kriterija provjerava se uvidom u Prijavni obrazac (rubrika Troškovi izgradnje i /ili opreme), Troškovnik (Obrazac X.) te dodatne dokaze (npr. podaci o analiziranim drugim/usporedivim nabavama, projektima…)*
1. **Prijavitelj (potencijalni Korisnik) raspolaže potrebnim financijskim sredstvima i mehanizmima za pokrivanje dijela vlastitog sufinanciranja troškova operacije (projekta)**

Prijavitelj je dužan dostaviti potpisanu Izjavu kojom se potvrđuje da ima sredstva za vlastito sufinanciranje (razliku između ukupnih troškova projekta (prihvatljivih i neprihvatljivih) i predviđenog iznosa EU sredstava).

*Ispunjenost kriterija provjerava se uvidom u Obrazac X. Izjava prijavitelja*

1. **Financijska održivost operacije (projekta) - korisnik raspolaže potrebnim financijskim sredstvima i mehanizmima za pokrivanje troškova održavanja za operacije koje obuhvaćaju ulaganje u infrastrukturu ili proizvodno ulaganje, kako bi se osigurala njihova financijska održivost**
* Prijavitelj je dužan dostaviti potpisanu Izjavu kojom se potvrđuje da će osigurati sredstva za upravljanje i održavanje rezultata projekta tijekom pet godina nakon završetka provedbe projekta.

*Ispunjenost kriterija provjerava se uvidom u Obrazac X. Izjava prijavitelja*

1. **Aktivnosti operacije (projekta) su u skladu s prihvatljivim aktivnostima predmetne dodjele**
* Aktivnosti projekta u skladu su s prihvatljivim aktivnostima u sklopu ovog Poziva, navedenima u točki 4. ovih Uputa.

*Ispunjenost kriterija provjerava se uvidom u Prijavni obrazac (rubrika Aktivnosti projekta)*

* Sva biciklistička infrastruktura treba biti usklađena s Pravilnikom o biciklističkoj infrastrukturi (NN 28/16).

*Ispunjenost kriterija provjerava se uvidom u Obrazac X Izjava prijavitelja o obvezi usklađenosti projektno-tehničke dokumentacije s Pravilnikom o biciklističkoj infrastrukturi (NN 28/16) ili Obrazac X. Izjava projektanta o usklađenosti projekta s Pravilnikom o biciklističkoj infrastrukturi (NN 28/16) (ako je ugovorena ili izrađena projektno-tehnička dokumentacija)*

1. **Operacija (projekt) ima potrebnu razinu spremnosti za provedbu definiranu predmetnom dodjelom**
* Riješeni imovinsko-pravni odnosi na način da omogućuju Prijavitelju nesmetano pravo na provođenje projekta (vlasništvo ili upisano pravo građenja u korist Prijavitelja)[[14]](#footnote-15) za katastarske čestice u obuhvatu zahvata[[15]](#footnote-16); prethodna suglasnost trećim osobama javnog prava u postupku prijave projekata na natječaj koji se financira iz fondova EU (ako je primjenjivo)[[16]](#footnote-17).

*Ispunjenost kriterija se provjerava**uvidom u* *Prijavni obrazac (rubrika Dozvole i tehnička dokumentacija) te dostavljene dokaze, kako je opisano*

1. **Operacija (projekt) u trenutku podnošenja projektnog prijedloga nije fizički niti financijski završena; (ako je primjenjivo) ako je projekt započeo prije podnošenja zahtjeva za financiranje, poštovan je primjenjivi zakonski okvir**
* Prijavitelj je dužan dostaviti potpisanu Izjavu u kojoj potvrđuje da projekt u trenutku podnošenja projektnog prijedloga nije fizički niti financijski završen te kojom potvrđuje da su aktivnosti koje su započele prije podnošenja zahtjeva za financiranje (prije podnošenja projektnog prijedloga) provedene/provode se u skladu s primjenjivim zakonskim okvirom posebno u pogledu poštivanja odredbi o javnoj nabavi.[[17]](#footnote-18)

*Ispunjenost kriterija provjerava se uvidom u Obrazac X. Izjava prijavitelja*

1. **Operacija (projekt) ne uključuje aktivnosti koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom (a) Uredbe 2021/1060**
* Prijavitelj je dužan dostaviti potpisanu Izjavu kojom potvrđuje da projekt ne uključuje aktivnosti koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom (a) Uredbe 2021/1060.

*Ispunjenost kriterija provjerava se uvidom u Obrazac X. Izjava prijavitelja*

1. **Operacija (projekt) nije izravno zahvaćena obrazloženim mišljenjem Komisije u pogledu povrede u skladu s člankom 258. UFEU-a kojom se ugrožava zakonitost i pravilnost rashoda ili uspješnost operacija**
* Prijavitelj je dužan dostaviti potpisanu Izjavu kojom potvrđuje da projekt nije izravno zahvaćen obrazloženim mišljenjem Europske komisije u pogledu povrede u skladu s člankom 258. UFEU-a[[18]](#footnote-19) kojom se ugrožava zakonitost i pravilnost rashoda ili uspješnost operacija.

*Ispunjenost kriterija provjerava se uvidom u Obrazac X. Izjava prijavitelja*

1. **Operacija (projekt) poštuje načelo nekumulativnosti te ne predstavlja dvostruko financiranje**
* Projekt poštuje načelo izbjegavanja dvostrukog financiranja - predloženi prihvatljivi troškovi nisu prethodno (su)financirani sredstvima Unije ili iz nacionalnih javnih izvora, odnosno isti troškovi neće biti dvaput financirani iz proračuna Unije ili iz nacionalnih javnih izvora. Navedeno znači da trošak prijavljen u zahtjevu za plaćanje jednog od EU fondova nije prijavljen za potporu drugog fonda ili instrumenta Unije ili za potporu istog fonda u okviru drugog programa. Također, isti trošak koji je financiran iz nacionalnih javnih izvora prijavitelj neće financirati iz proračuna Unije i obratno.

*Ispunjenost kriterija provjerava se uvidom u Obrazac X. Izjava prijavitelja*

1. **Operacija (projekt) je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnosti i uzimanja u obzir Povelje Europske unije o temeljnim pravima i Konvencije o pravima osoba s invaliditetom**
* Prijavitelj potvrđuje da će poštivati načela Povelje Europske unije o temeljnim pravima i Konvencije Ujedinjenih naroda o pravima osoba s invaliditetom (UNCRPD) u skladu s Odlukom Vijeća 2010/48/EZ.

*Ispunjenost kriterija se provjerava uvidom u Obrazac X. Izjava prijavitelja*

* Prijavitelj je dužan, ako je primjenjivo, osigurati uklanjanje arhitektonskih barijera odnosno osigurati pristupačnost građevina osobama s invaliditetom i smanjene pokretljivosti u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13) odnosno Tehničkim propisom osiguranje pristupačnosti građevina osobama s invaliditetom i smanjene pokretljivosti (NN 12/2023)[[19]](#footnote-20). Također vezano za zadovoljavanje uvjeta za kretanje slijepih i slabovidnih osoba, radi sigurnosti pješaka i biciklista preporuča se izvođenje razdjelne crte plastičnim materijalima minimalne debljine sloja 2.000 μm ili tipskim elementima, vodeći brigu da je razdjelna crta bijele boje te minimalne širine 10 cm (gdje je primjenjivo).

*Ispunjenost kriterija provjerava se uvidom u Prijavni obrazac (rubrika Pristupačnost za osobe s invaliditetom)*

1. **Operacija (projekt) uzima u obzir načelo održivog razvoja te politike Unije o okolišu u skladu s člankom 11. i člankom 191. stavkom 1. UFEU-a , uključujući da je operacija (projekt) ulaganja u infrastrukturu čiji je očekivani životni vijek najmanje pet godina otporan na klimatske promjene**
* Projekt uzima u obzir načelo održivog razvoja te je minimalno neutralan u odnosu na ciljeve politike EU: očuvanje, zaštita i poboljšanje kvalitete okoliša; zaštita ljudskog zdravlja; razborito i racionalno korištenje prirodnih bogatstava; promicanje mjera na međunarodnoj razini za rješavanje regionalnih, odnosno svjetskih problema okoliša, a osobito borbi protiv klimatskih promjena.

*Ispunjenost kriterija provjerava se uvidom u Obrazac X. Izjava prijavitelja*

* U skladu s Tehničkim smjernicama za pripremu infrastrukture za klimatske promjene u razdoblju 2021.–2027. te Uputom za izradu „Procjene otpornosti na klimatske promjene“ (Prilog X.) prijavitelj je dužan provesti „procjenu otpornosti na klimatske promjene” odnosno proces kojim se sprječava osjetljivost infrastrukture u odnosu na moguće dugoročne klimatske učinke, istodobno osiguravajući poštovanje načela „energetska učinkovitost na prvom mjestu” i usklađenost razine emisija stakleničkih plinova nastalih u projektu s ciljem klimatske neutralnosti do 2050. Potrebno je jasno naznačiti koje su konkretne utvrđene mjere te u kojem su dijelu projektno-tehničke dokumentacije, uključujući troškovnike, iste predviđene.

Upute za pripremu procjene „otpornost na klimatske promjene“ sadržane se u Prilogu X. ovih Uputa[[20]](#footnote-21).

*Ispunjenost kriterija provjerava se uvidom u dostavljenu Procjenu otpornosti na klimatske promjene te u Prijavni obrazac (rubrika Održivi razvoj)*

* Prijavitelj je dužan u Projektnom obrascu opisati doprinos načelu „ne nanosi bitnu štetu“ te dostaviti potpisanu Izjavu kojom se obvezuje da će osigurati provedbu mjera identificiranih u analizi – načelo „ne nanosi bitnu štetu“ (DNSH) ovog Poziva, odnosno konkretno da će:
* Gospodarski subjekti koji izvode kapitalne radove/obnovu zgrade/novogradnju moraju osigurati da najmanje 70% (težine) neopasnog građevinskog otpada i otpada od rušenja (isključujući prirodno nastali materijal naveden u kategoriji 17 05 04 na Europskom popisu otpada koji je uspostavljen Odlukom 2000/532/EZ) nastalom na gradilištu bit će pripremljen za ponovnu uporabu, recikliranje i oporabu drugog materijala, uključujući postupke zatrpavanja otpadom koji zamjenjuje druge materijale. Poduzet će se mjere za smanjenje emisije buke, prašine i onečišćujućih tvari tijekom građevinskih radova.

*Ispunjenost kriterija provjerava se uvidom u Izjavu prijavitelja (Obrazac X.) i Prijavni obrazac (rubrika Održivi razvoj – Doprinos načelu “ne čini bitnu štetu”)*

* U slučaju kada je provedba projekta započela prije podnošenja zahtjeva za financiranje (prije podnošenja projektnog prijedloga), Prijavitelj je dužan osigurati primjenu navedenih uvjeta te isti obrazložiti u projektnom prijedlogu

*Ispunjenost kriterija provjerava se uvidom u Prijavni obrazac (rubrika X)*

1. **Operacija (projekt) obuhvaćena područjem primjene Direktive 2011/92/EU Europskog parlamenta i Vijeća je predmet procjene utjecaja na okoliš ili postupku provjere te da je propisno uzeta u obzir procjena alternativnih rješenja na temelju zahtjeva te direktive (samo ako je primjenjivo)**

Prijavitelj je dužan dostaviti:

* rješenje nadležnog tijela o ocjeni o potrebi provođenja PUO postupka i/ili rješenje o provedenom PUO postupku i/ili
* rješenja nadležnog tijela o tome da li je planirani zahvat prihvatljiv za ekološku mrežu te da za isti nije potrebno provesti postupak Glavne ocjene prihvatljivosti za ekološku mrežu (prethodna ocjena prihvatljivosti) i/ili rješenje nadležnog tijela o provedenom postupku Glavne ocjene

*Napomena: Rješenje se mora odnositi na sve čestice u obuhvatu zahvata, bilo navedeno opisno (opis projekta u glavnom projektu) ili izrijekom specificirani zahvati po svim česticama.*

ili

* u projektnom prijedlogu, objašnjenje po kojoj osnovi je ocijenjeno da projekt (projektne aktivnosti) ne podliježe obavezama vezanim uz procjenu utjecaja zahvata na okoliš (prema odredbama Zakona o zaštiti okoliša (NN 80/13, 153/13,78/15,12/18, 118/18) i Uredbe o procjeni utjecaja zahvata na okoliš (NN61/14, 03/17)) i/ili ocjeni prihvatljivosti za ekološku mrežu (prema odredbama Zakona o zaštiti okoliša (NN 80/13, 153/13,78/15,12/18, 118/18).

*Ispunjenost kriterija provjerava se uvidom u dostavljena Rješenja ili uvidom u Prijavni obrazac (rubrika Procjena utjecaja na okoliš).*

1. **Planirani troškovi/izdaci projekta su u skladu s primjenjivim Pravilima o prihvatljivosti troškova/izdataka i dodatnim uvjetima za prihvatljivost troškova/izdataka primjenjivima na predmetnu dodjelu[[21]](#footnote-22)**

*Ispunjenost kriterija provjerava se uvidom u dostavljeni Prijavni obrazac (rubrike Aktivnosti i proračun) i Obrazac X Troškovnik s referencama*

1. **Projekt ne uključuje aktivnosti koje su bile dio operacije/projekta koja je, ili je trebala biti, podložna postupku povrata sredstava (u skladu s člankom 73. stavkom 2. (h) Uredbe (EU) br. 2021/1060) nakon promjene proizvodne aktivnosti izvan regije razine NUTS 2 u kojoj je primila potporu**

*Ispunjenost kriterija provjerava se uvidom u Obrazac X. Izjava prijavitelja*

1. **Projekt se može financirati uvažavajući pravila o državnim potporama/potporama male vrijednosti**

*Ispunjenost kriterija provjerava se uvidom u Obrazac X. Izjava prijavitelja*

1. **Projekt se, na način opisan u projektnom prijedlogu, ne bi mogao provesti bez potpore iz PKK 2021. – 2027. (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom Programa osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta)**

*Ispunjenost kriterija provjerava se uvidom u Obrazac X. Izjava prijavitelja*

1. **Iznos traženih bespovratnih sredstava za projektni prijedlog u okviru je propisanog najmanjeg i najvećeg iznosa bespovratnih sredstava za financiranje prihvatljivih troškova koji se mogu dodijeliti temeljem Poziva iz točke 1. ovih Uputa, a predviđeno trajanje projekta je u skladu sa zadanim vremenskim okvirima za provedbu projekta definiranim u točki 5. ovih Uputa**

*Ispunjenost kriterija provjerava se uvidom u Prijavni obrazac X. (rubrika Sažetak proračuna)*

1. **Operacija (projekt) se provodi u jedinici lokalne samouprave u Republici Hrvatskoj sa statusom potpomognutog ili brdsko-planinskog područja**

- Projekt se provodi na području jedinice lokalne samouprave koja temeljem indeksa razvijenosti ima status potpomognutog područja u Republici Hrvatskoj sukladno člancima 35., 36. i 37. Zakona o regionalnom razvoju (NN 147/14, 123/17 i 118/18) te Odluci Vlade RH o razvrstavanju jedinica lokalne i područne (regionalne) samouprave prema stupnju razvijenosti (NN 3/2024) i/ili status brdsko-planinskog područja u Republici Hrvatskoj sukladno članku 7. Zakona o brdsko-planinskim područjima (NN 118/18) te Odluci Vlade RH o obuhvatu i razvrstavanju jedinica lokalne samouprave koje stječu status brdsko-planinskog područja (NN 24/2019).

*Ispunjenost kriterija provjerava se uvidom u dostavljeni Prijavni obrazac (rubrika Podaci o lokaciji projekta).*

1. **Duljina biciklističke prometnice**
* Projektom se gradi ili rekonstruira biciklistička prometnica[[22]](#footnote-23) u minimalnoj duljini od jednog kilometra (1 km).

*Ispunjenost kriterija provjerava se uvidom u Prijavni obrazac (rubrika Pokazatelj – Pokazatelj ostvarenja RCO58).*

# Prihvatljivost aktivnosti

Prihvatljive aktivnosti operacije/projekta:

* izrada i izmjena/dopuna studijske, projektno-tehničke dokumentacije te dokumentacije za javnu nabavu, kao i ishođenje potrebnih dozvola (prihvatljiva je samo izrada dokumentacije za konkretnu infrastrukturu koju se planira izvoditi u okviru projekta)
* izrada ostale dokumentacije potrebne za prijavu projekta npr. priprema projektnog prijedloga, studije utjecaja zahvata na okoliš/prethodne i/ili glavne ocjene o prihvatljivosti, odnosno zahtjeva za ocjenu potrebe procjene utjecaja na okoliš/prirodu (ako je potrebno), analiza otpornosti na klimatske promjene
* izgradnja ili rekonstrukcija biciklističke infrastrukture[[23]](#footnote-24) u skladu s uvjetima iz Pravilnika o biciklističkoj infrastrukturi, uz izuzetak ulaganja u biciklističke trake
* izgradnja prateće infrastrukture te ugradnja uređaja, instalacija i opreme u svrhu poboljšanja sigurnosti u prometu i povećanja korištenja biciklističke infrastrukture
* usluge stručnog nadzora, projektantskog nadzora, usluga koordinatora zaštite na radu u fazi izvođenja radova
* nabava i postavljenje prometne signalizacije
* nabava i ugradnja uređaja i opreme funkcionalno povezane s biciklističkom infrastrukturom
* aktivnosti razvoja multimodalnog prijevoza kroz izgradnju parkirališne površine na kolodvorima i mjestima izmjene prometnih sredstava koji su opremljeni posebnim sustavom zaštite i sigurnosti (kamere, nadstrešnica, rasvjeta i sl.)
* nabava brojača bicikala
* nabava javnih bicikala i e-bicikala, uključujući bicikle za osobe s invaliditetom (npr. tri-rider, tricikli)
* aktivnosti koje doprinose temeljnim vrijednostima i radnim principima Novog europskog Bauhausa (NEB)[[24]](#footnote-25)
* aktivnosti promicanja horizontalnih načela:
* održivi razvoj: npr. korištenje obnovljivih materijala u gradnji i održiva gradnja, korištenje energetski učinkovite rasvjete i slično
* promicanje uključivanja osoba s invaliditetom: nabava javnih bicikala prilagođenih osobama s invaliditetom i smanjene pokretljivosti, informativne ploče prilagođene korištenju slijepim osobama itd.
* aktivnosti promicanja bicikliranja za žene
* aktivnosti promicanja bicikliranja
* upravljanje projektom i administracija - aktivnosti se odnose na ugovaranje vanjskih usluga za potrebe upravljanja projektom i izvještavanja (npr. priprema i objava najave nadmetanja, izvršavanje administrativnih ugovornih obveza u provedbi operacije kao što su: izvještavanje, vođenje projektne dokumentacije, financijsko upravljanje, priprema i provođenje postupaka nabave)
* aktivnosti promidžbe i vidljivosti koje trebaju biti u skladu sa sažetim prikazom obveza korisnika po pitanju komunikacije/vidljivosti, <https://eufondovi.gov.hr/komunikacija-informiranje-i-vidljivost-eu-projekata-u-razdoblju-2021-2027/>

**NAPOMENA: Navedeno ne predstavlja iscrpnu listu, već može uključivati i sve ostale aktivnosti i dokumentaciju potrebnu za izvođenje projekta.**

Neprihvatljive aktivnosti operacije/projekta:

* aktivnosti koje nisu povezane sa svrhom i ciljem Poziva;
* aktivnosti koje se odnose na troškove nastale izvan razdoblja provedbe i plaćene izvan razdoblja prihvatljivosti troškova;
* izgradnja ili rekonstrukcija biciklističkih traka[[25]](#footnote-26)
* nabava e-romobila i romobila

# Opći zahtjevi koji se odnose na prihvatljivost troškova operacije/projekta

Proračun operacije/projekta treba biti realan i potreban za postizanje očekivanih rezultata, a iskazane cijene trebaju odgovarati tržišnim cijenama. Detaljna pravila prihvatljivosti troškova koja se odnose na ovaj Poziv opisana su niže.

Da bi bili prihvatljivi troškovi moraju nastati u svrhu provedbe projekta i biti plaćeni u provedbi projekta, moraju nastati kod Korisnika i plaća ih Korisnik. Trošak mora nastati u razdoblju provedbe i biti plaćen u razdoblju prihvatljivosti troškova da bi bio prihvatljiv za financiranje. Trošak mora nastati u razdoblju provedbe projekta.

Razdoblje provedbe projekta započinje početkom obavljanja aktivnosti projekta koje ne može biti ranije od 1. siječnja 2021. godine te istječe završetkom obavljanja predmetnih aktivnosti.

Inicijalno trajanje provedbe projekta je najkasnije do 31. prosinca 2027. godine.

Prijavitelj je obvezan dostaviti proračun svih planiranih aktivnosti i povezanih troškova potrebnih za realizaciju projekta, pri čemu proračun mora obuhvatiti aktivnosti i povezane troškove koji nastaju nakon potpisivanja ugovora i provedene aktivnosti te povezane troškove koji su nastali i prije tog trenutka (ukoliko je primjenjivo). Troškovi nastali prije 1. siječnja 2021. godine automatski se smatraju neprihvatljivima. Neprihvatljivi troškovi se navode zasebno u proračunu operacije/projekta i ne financiraju se sredstvima ovog Poziva.

Troškovi iskazani u proračunu projekta moraju biti utemeljeni na tržišnim cijenama u trenutku podnošenja projektnog prijedloga i/ili utemeljeni na potpisanom ugovoru/narudžbenici (u slučaju retroaktivno prihvatljivih troškova), odnosno realni i usmjereni na učinkovito i efikasno korištenje sredstava, a prijavitelj navedeno dokazuje dostavljanjem najmanje sljedeće dokumentacije:

* *Obrazac X Troškovnika s referencama* uz obrazloženje procijenjenih troškova za svaku od stavki troškova (*kako su iste raspisane/prikazane u Prijavnom obrascu, rubrika Proračun*); te
* popratne dokumentacije (izvora) na osnovu koje se ocjenjuje utemeljenost troškova (ispitivanje tržišta, usporedba sa sličnim projektima, vrijednosti recentni (u zadnjih 2 godine ili ranije (ako je primjenjivo) postupaka nabave sličnog predmeta). Troškovi se obrazlažu na razini na kojoj su definirani u opisu proračuna projekta (ne npr. troškovnika iz glavnog projekta)).

Prihvatljivosti troškova procjenjuje se u skladu s člancima 20., 25., 63. - 67. Uredbe (EU) 2021/1060. Iznimka se odnosi na primjenu članka 63. stavka 4. s obzirom na to da se cijeli projektni prijedlog mora provesti unutar RH.

**Neprihvatljivi troškovi** su:

1. Kamata na dug
2. Kupnja zemljišta
3. Porez na dodanu vrijednost (PDV) osim za operacije/projekte za koje se ne može osigurati njegov povrat u okviru nacionalnog zakonodavstva o PDV-u;
4. Troškovi nastali zbog premještanja
5. Razgradnja ili izgradnja nuklearnih elektrana
6. Proizvodnja, prerada i stavljanje na tržište duhana i duhanskih proizvoda
7. Ulaganja radi postizanja smanjenja emisija stakleničkih plinova iz aktivnosti koje su navedene u Prilogu I. Direktivi 2003/87/EZ
8. Troškovi povezani s poduzetnicima u teškoćama, kako su definirani u članku 2. točki 18. Uredbe (EU) br. 651/2014;
9. Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti;
10. Troškovi amortizacije za koje nije izvršeno plaćanje za koje postoje računi
11. Trošak izračunat primjenom jediničnih troškova ili jednokratnih iznosa ili paušalnih stopa ili kombinacijom ranije navedenih oblika i oblika iz članka 53. stavka 1. točke (a) Uredbe (EU) 2021/1060
12. Neizravni troškovi;
13. Izravni troškovi osoblja prijavitelja
14. Potpora lokalnom razvoju pod vodstvom lokalne zajednice
15. Trošak koji ispunjava uvjete za potporu iz ESF+
16. Financiranje obrtnog kapitala za MSP
17. Ulaganja povezana s proizvodnjom, preradom, prijevozom, distribucijom, skladištenjem ili izgaranjem fosilnih goriva
18. Ulaganja u infrastrukturu zračnih luka
19. Ulaganja u zbrinjavanje otpada na odlagališta
20. Ulaganja u povećanje kapaciteta postrojenja za obradu preostalog otpada
21. Ulaganje u stanovanje
22. Produktivna ulaganja u poduzeća koja nisu MSP
23. Kupnja rabljene opreme
24. Kupnja vozila koja se koriste u svrhu upravljanja operacijom/projektom
25. Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, nadoknade troškova, otpremnine, potpore i nagrade radnicima
26. Kazne, financijske globe, troškovi povezani s predstečajem, stečajem ili likvidacijom
27. Troškovi sudskih i izvansudskih sporova
28. Gubici zbog fluktuacija valutnih tečaja i provizija na valutni tečaj
29. Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak
30. Leasing
31. Troškovi povezani s računovodstvenim uslugama i uslugama revizije u okviru operacije/projekta, koju nabavlja korisnik
32. Trošak jamstva koje izdaje banka ili druga financijska institucija
33. Trošak koji nije povezan sa svrhom i ciljem projekta

# Horizontalna načela

Prijavitelji su obavezni pridržavati se zakonskih odredbi koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisano poštivanje zakonskih odredbi, tada projekt aktivno promiče horizontalne politike EU. Usklađenost projekta s horizontalnim politikama te njihovo promicanje opisuje se u Prijavnom obrascu.

Projekti sufinancirani kroz ovaj Poziv moraju biti u skladu sa sljedećim horizontalnim politikama:

**1) Promicanje održivog razvoja i zaštita okoliša**

Sva ulaganja sufinancirana sredstvima EFRR-a moraju biti usklađena s načelom ''ne čini značajnu štetu'' ( eng. *'do no significant harm'*) i kriterijima opisanim u ovim Uputama.

Projekt mora promovirati održivi razvoj odnosno energetsku učinkovitost i/ili učinkovitije korištenje prirodnih resursa npr. uključuje opremu, standarde gradnje i uporabe materijala koji minimiziraju doprinos nastajanju klimatskih promjena i uključuje mjere sprečavanja ili ublažavanja negativnog utjecaja na okoliš.

Neki od primjera uključuju:

- korištenje obnovljivih materijala u gradnji i održiva gradnja;

- korištenje energetski učinkovite rasvjete

- integriranje obnovljivih izvora energije u razvoj projekta;

- plan za odvojeno prikupljanje i skladištenje otpada i sigurno prikupljanje takvih materijala, itd.

**2) Osiguravanja pristupačnosti osobama s invaliditetom i osiguravanja ravnopravnosti spolova i zabrana diskriminacije**

Projekt mora biti u skladu za zahtjevima u pogledu osiguravanja pristupačnosti za osobe s invaliditetom (Prihvatljivost projekta). Prijavitelji mogu na razini projektnih prijedloga osmisliti aktivnosti za promicanje pristupačnosti za osobe s invaliditetom koje osiguravaju poboljšanu dostupnost osobama s invaliditetom povrh zakonskih zahtjeva, o čemu je potrebno pružiti informaciju u odgovarajućem dijelu Prijavnog obrasca.

Neki od primjera dodatnih prilika za promicanje pristupačnosti za osobe s invaliditetom su:

- korištenje načela univerzalnog dizajna promicanje parasportskih aktivnosti i rekreacije za osobe s invaliditetom kroz promidžbu i vidljivost

- nabava bicikla za djecu s teškoćama u razvoju/terapijski bicikl i za osobe s invaliditetom (triride bicikli, tricikli) te osiguran adekvatan pristup biciklima

- na odmorištima i parkiralištima osigurati posebna mjesta za bicikle za osobe s invaliditetom ili posebna mjesta za dječje bicikle;

- kod provođenja aktivnosti vidljivosti i promidžbe osigurati pristupačnost za osobe s invaliditetom;

- digitalna rješenja putem kojih se osigurava informacijsko komunikacijska pristupačnost sadržaja za osobe s invaliditetom: zvučni signal, video vodič s informacijama, natpisi na Braillovom pismu i slično, audio vodič, mobilna aplikacija.

Primjeri za promicanje nediskriminacije i ravnopravnosti spolova:

- izrada procjena učinka na načelo nediskriminacije i ravnopravnosti spolova

- promicanje zdravih životnih navika u vidu fizičkih i sportskih aktivnosti za žene

- postavljanje rasvjete u svrhu povećanja sigurnosti javnih površina za žene i djecu

- organizacija radionica za održavanje bicikala kako bi se povećalo sudjelovanje žena

- kreiranje biciklističkih događaja koji su usmjereni na žene, poput utrka ili rekreativnih vožnji, potiče veće sudjelovanje i izgrađuje zajednicu žena biciklistkinja

Zaključno u popisu prihvatljive aktivnosti naveden je popis aktivnosti troškova povezanih s horizontalnim politikama koje se smatraju prihvatljivima, odnosno čije je financiranje moguće uključiti u projektni prijedlog. Napominjemo da popis nije iscrpan te je moguće uključiti i dodatne aktivnosti koje promiču horizontalna načela.

**Metodologija za određivanje financijskih ispravaka u slučaju nepoštivanja horizontalnih načela**

U slučaju nepoštivanja, odnosno neusklađenosti s minimalnim zahtjevima u pogledu horizontalnih načela tj. poštivanja zakonodavnih uvjeta (neutralni utjecaj), primjenjuje se stopa korekcije od 100%, odnosno povrat cjelokupnog iznosa isplaćenih bespovratnih sredstava. Primjer: projektom nije osigurana pristupačnost osobama s invaliditetom kako je definirano Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13).

U slučaju nepoštivanja, odnosno neostvarenja doprinosa (potpunog ili djelomičnog) horizontalnim načelima koji je vrednovan tijekom postupka odabira projekta (dodjele bespovratnih sredstava), odnosno na osnovu kojeg je projektni prijedlog dobio (dodatne) bodove, primjenjuje se stopa financijskog ispravka od 5% (u slučaju djelomičnog ostvarenja) odnosno 10% (u slučaju potpunog neostvarenja) od iznosa isplaćenih bespovratnih sredstva.

Nadležna tijela (UT/PT1 i PT2) mogu donijeti odluku o nepostojanju okolnosti za primjenu financijske korekcije ili pak odluku o umanjenju financijske korekcije, uzimajući u obzir specifične okolnosti (popis okolnosti naveden je u tablici „4. Korak: provjera mogućnosti smanjenja korekcije“ Metodologije za određivanje financijskih ispravaka zbog neostvarenja pokazatelja, međutim postoci umanjenja u navedenoj tablici nisu primjenjivi na financijske ispravke u slučaju nepoštivanja horizontalnih načela).

# Podnošenje projektnog prijedloga

Projektni prijedlog, odnosno sva dokumentacija zahtijevana ovim Uputama izrađuje se na hrvatskom jeziku i latiničnom pismu.

**Projektni prijedlog se podnosi SAFU putem informacijskog sustava za PKK 2021. – 2027. te sadržava sljedeće dokumente u traženom formatu:**

|  |
| --- |
| Dokumentacija koja mora sadržavati potpis prijavitelja, dostavlja se kao sken izvornika, ovjerena potpisom ovlaštene osobe za zastupanje, ili kao datoteka u .pdf formatu ovjerena kvalificiranim elektroničkim potpisom ovlaštene osobe za zastupanje. *Osoba ovlaštena za zastupanje je osoba koja je ovlaštena za zastupanje po zakonu, osoba koja je kao takva navedena u odgovarajućem javnom registru, ili u slučaju ako se ovlaštenje odnosi samo na određenu osobu, ovlaštena osoba je ona kojoj je dano posebno ovlaštenje.*Pečat obvezno koriste osobe koje su ga po propisima Republike Hrvatske obavezne koristiti u svom poslovanju i radu. |
| 1. popunjen Prijavni obrazac

*Napomena: Kod kriterija prihvatljivosti i ocjene kvalitete, čija se ispunjenost provjerava uvidom u prijavni obrazac, predložena je rubrika istog u kojoj je potrebno navesti tražene podatke. Isto nije obavezno u smislu da će nenavođenje u predloženoj rubrici (već u nekoj drugoj) predstavljati osnovu za isključenje, ali se prijavitelji mole da postupaju prema prijedlogu radi olakšavanja postupka dodjele (vrednovanja projektnog prijedloga). Također, ako Prijavitelj, iz bilo kojeg razloga, nije u mogućnosti u relevantnu rubriku Prijavnog obrasca unijeti sve tražene podate, dužan je dostaviti prateći dokument (dodatni prilog) koji će sadržavati navedene podatke, ali u svakom slučaju je dužan naznačiti na koji kriterij prihvatljivosti ili ocjene kvalitete se dodatne informacije odnose.*  |
| 1. popunjen Obrazac X. Izjava prijavitelja
 |
| 1. popunjen Obrazac X. Troškovnik s referencama (kako je opisano u točki 5. ovih Uputa)
 |
| 1. dodatni dokumentirani dokazi za ocjenu odnosa između iznosa potpore, poduzetih aktivnosti i postizanja ciljeva te ocjenu utemeljenosti troškova (npr. ispitivanje tržišta, podaci o analiziranim drugim/usporedivim nabavama, projektima…)
 |
| 1. procjena otpornosti na klimatske promjene („klimatsko potvrđivanje“)
 |
| 1. popunjen Obrazac X. Obrazac za samoprocjenu Novog europskog Bauhausa *- ako je primjenjivo*
 |
| 1. dokumentacija kojom se utvrđuje razina spremnosti projekta (kako je definirano u kriteriju prihvatljivosti projektnog prijedloga br. 7, te kriteriju odabira 4.1)
 |
| 1. dokaz o vlasništvu ili upisanom pravu građenja u korist Prijavitelja ili ostali dokazi pravnog interesa, a u skladu s čl. 109. Zakona o gradnji (NN 20/17, NN 39/19, NN 125/19) i prethodna suglasnost trećim osobama javnog prava u postupku prijave projekata na natječaj koji se financira iz fondova EU (ako je primjenjivo)
 |
| 1. Izjava prijavitelja o obvezi usklađenosti projektno-tehničke dokumentacije s Pravilnikom o biciklističkoj infrastrukturi (NN 28/16) ili Izjava projektanta o usklađenosti projekta s Pravilnikom o biciklističkoj infrastrukturi (NN 28/2016*)* (ako je ugovorena ili izrađena projektno-tehnička dokumentacija)
 |
| 1. PUO/OP - *ako je primjenjivo*
* rješenje nadležnog tijela o ocjeni o potrebi provođenja PUO postupka i/ili rješenje o provedenom PUO postupku i/ili
* rješenja nadležnog tijela o tome da li je planirani zahvat prihvatljiv za ekološku mrežu te da za isti nije potrebno provesti postupak Glavne ocjene prihvatljivosti za ekološku mrežu (prethodna ocjena prihvatljivosti) i/ili rješenje nadležnog tijela o provedenom postupku Glavne ocjene
 |

# Pitanja i odgovori

Potencijalni prijavitelji imaju pravo postavljati pitanja vezana uz Poziv i to kontinuirano od trenutka objave Poziva, a najkasnije 14 dana prije isteka roka za podnošenje projektnih prijedloga. Neće se odgovarati na pitanja koja prejudiciraju zaključak o prihvatljivosti pojedinog prijavitelja/partnera/projekta, odnosno troškova i aktivnosti u okviru konkretne operacije/projekta. Odgovor na pojedino pitanje može u svojoj cjelini i djelomično sadržavati jasne i nedvosmislene reference na odgovor na drugo pitanje.

Odgovori se objavljuju u roku od sedam radnih dana od dana zaprimanja pitanja na Središnjem internetskom portalu za EU fondove i EU programe u Republici Hrvatskoj: https://eufondovi.gov.hr/

Postavljeno pitanje treba sadržavati jasnu referencu na Poziv.

Pitanja se postavljaju putem elektroničke pošte biciklistička.infrastruktura@mrrfeu.hr

* 1. Informativne radionice

Informativne radionice održavaju se najkasnije tri tjedna prije isteka roka za podnošenje projektnih prijedloga.

UT/PT1 će organizirati najmanje jednu informativnu radionicu za potencijalne prijavitelje o kojoj će potencijalne prijavitelje obavijestiti najmanje 10 dana prije planiranog održavanja.

Obavijest o datumu i mjestu ili načinu održavanja informativne radionice (uživo ili na daljinu) bit će objavljena na Središnjem internetskom portalu za EU fondove u Hrvatskoj <https://eufondovi.gov.hr/>.

Materijali s informativnih radionica bit će objavljeni na Središnjem internetskom portalu za EU fondove <https://eufondovi.gov.hr/> u roku od dva radna dana od dana održavanja radionice.

# Objava rezultata Poziva

Objava rezultata Poziva: popis projekata koji su odabrani za financiranje u okviru Poziva objavljuje se na Središnjem internetskom portalu za EU fondove u Hrvatskoj <https://eufondovi.gov.hr/> i na internetskoj stranici Ministarstva regionalnoga razvoja i fondova Europske unije u roku od 15 radnih dana od dana potpisa zadnjeg Ugovora sklopljenog u okviru Poziva

# Postupak odabira projekata

**10.1.Opće informacije**

Postupak dodjele traje za pojedini projektni prijedlog traje 120 kalendarskih dana, računajući od dana početka postupka dodjele, s tim da rok počinje teći od prvog slijedećeg radnog dana od dana isteka roka za podnošenje projektnih prijedloga. U opravdanim i obrazloženim slučajevima UT može produljiti trajanje postupka dodjele o čemu će objaviti obavijest na Središnjem internetskom portalu za EU fondove u Hrvatskoj <https://eufondovi.gov.hr/>.

U rok od 120 kalendarskih dana ne uračunava se rok mirovanja koji obuhvaća razdoblje unutar kojeg se Prijavitelju dostavlja pisana obavijest (odluka) o statusu projektnog prijedloga te rok unutar kojeg Prijavitelj može podnijeti prigovor.

**10.2. Provođenje postupka dodjele**

Postupak dodjele provodi se kroz jednu objedinjenu fazu koja obuhvaća aktivnosti/podfaze:

1. Administrativna provjera i provjera prihvatljivosti (projektnog prijedloga/prijavitelja/partnera (a/p) aktivnosti)
2. Ocjenjivanje kvalitete
3. Provjera prihvatljivosti troškova projektnog prijedloga i
4. Donošenje Odluke o financiranju

Aktivnosti/podfaze od 1.-3. provodi SAFU, a aktivnost/podfazu 4. provodi MRRFEU.

Ako je projektni prijedlog udovoljio svim pretpostavkama Poziva, donosi se odluka o financiranju te se sklapa ugovor o dodjeli bespovratnih sredstava (dalje: Ugovor). Projektni prijedlog koji ne udovoljava uvjetima i kriterijima Poziva isključuje se iz postupka dodjele, osim u slučaju utvrđivanja neprihvatljivih aktivnosti kako je opisano u točki 10.2.1.

**10.2.1 Administrativna provjera i provjera prihvatljivosti (projektnog prijeloga/prijavitelja/aktivnosti)**

Administrativna provjera i provjera registriranih projektnih prijedloga provodi se provjerom usklađenosti projektnih prijedloga sa zahtjevima i kriterijima prihvatljivosti definiranim u dokumentaciji ovog Poziva primjenjujući Prilog 1. Obrazac za administrativnu provjeru i provjeru prihvatljivosti.

Ako projektni prijedlog nije udovoljio nekim od pretpostavki unutar predmetne aktivnosti/podfaze (primjerice utvrđeno je da prijavitelj nije prihvatljiv prema Pozivu), ne provode se ostale aktivnosti unutar faze kao primjerice provjera prihvatljivosti projekta.

U slučaju da se tijekom provjere prihvatljivosti projekta i aktivnosti utvrdi da u određenom projektnom prijedlogu jedna ili više aktivnosti nisu prihvatljive u skladu s točkom 4. ovih Uputa, iste se neće uzeti u obzir prilikom ocjenjivanja kvalitete projektnog prijedloga. Kvaliteta projektnog prijedloga ocjenjuje se uzimajući u obzir isključivo aktivnosti koje su ocijenjene prihvatljivima.

**10.2.2. OCJENJIVANJE KVALITETE**

Ocjenjivanje kvalitete provodi se na osnovu dokumenta „Kriterij za ocjenjivanje kvalitete“ koji predstavljaju dio Uputa za prijavitelje, a provjeravaju se u skladu s kriterijima odabira na temelju metodologije odabira primjenjujući Prilog X. Obrazac za ocjenjivanje kvalitete.

U modalitetu privremenog Poziva, nakon što svi projektni prijedlozi budu ocijenjeni Odbor za odabir projekata priprema rang listu (prioritetnu i rezervnu) projektnih prijedloga u kojoj će biti naveden poredak projektnih prijedloga ovisno o rezultatu provedenog ocjenjivanja i unutar raspoložive financijske alokacije. Da bi bio uvršten na popis (rang-listu) projektni prijedlog mora ostvariti minimalno 55 bodova.

U slučaju da dva ili više projektnih prijedloga imaju isti broj bodova, detaljna metodologija je razrađena u Prilogu X. Obrazac za ocjenjivanje kvalitete.

U slučaju kada je projektni prijedlog pozitivno ocijenio jedan ocjenjivač, a negativno drugi ocjenjivač, uvodi se treći ocjenjivač. Nakon što treći ocjenjivač ocijeni projektni prijedlog, utvrđuje se je li treći ocjenjivač ocijenio projektni prijedlog ocjenom (ukupnim brojem bodova) iznad bodovnog praga ili ispod bodovnog praga.

1) Pozitivna ocjena trećeg ocjenjivača odnosno ocjena iznad bodovnog praga

Ukoliko je treći ocjenjivač ocijenio projektni prijedlog ocjenom iznad bodovnog praga nužnog za prolazak tj. pozitivno, zaključuje se da su dva od tri ocjenjivača ocijenila projektni prijedlog iznad bodovnog praga tj. pozitivno. Za taj se projektni prijedlog utvrđuje broj bodova na način da se izračuna prosjek bodova koje su dodijelili ocjenjivači koji su projektni prijedlog ocijenili

pozitivno, dok se ocjena ocjenjivača koji je projektni prijedlog ocijenio ispod bodovnog praga tj. negativno ne računa.

2) Negativna ocjena trećeg ocjenjivača odnosno ocjena ispod bodovnog praga

Ukoliko je treći ocjenjivač ocijenio projektni prijedlog ocjenom ispod bodovnog praga tj. negativno, projektni prijedlog isključuje se iz postupka dodjele bespovratnih sredstava. Za navedeni projektni prijedlog broj bodova utvrđuje se na način da se izračuna prosjek bodova dodijeljenih od dva ocjenjivača koji su projektni prijedlog ocijenili ispod bodovnog praga tj. negativno, dok se ocjena ocjenjivača koji je projektni prijedlog ocijenio iznad bodovnog praga tj. pozitivno ne računa.

U slučaju kad su prva dva ocjenjivača projektni prijedlog ocijenila pozitivno, odnosno iznad bodovnog praga, a razlika u bodovima je 15% ili veća, uvodi se treći ocjenjivač. U tom slučaju se primjenjuje procedura na način da se mišljenje trećeg ocjenjivača uzima kao dodatno, a ne samostalno mišljenje, a prosjek bodova izračunava se na temelju prosjeka ocjena sva tri ocjenjivača.

**10.2.3. PROVJERA PRIHVATLJIVOSTI TROŠKOVA PROJEKTNOG PRIJEDLOGA**

Prihvatljivost troškova provodi se provjerom usklađenosti proračuna projektnog prijedloga s kriterijima prihvatljivosti troškova primjenjujući Prilog X. Kontrolnu listu za provjeru prihvatljivosti troškova.

Prilikom provjere prihvatljivosti troškova, prijavitelj je obvezan na zahtjev SAFU-a dostaviti dodatne informacije, podatke i/ili dokumentaciju, te ako ne dostavi zatraženo ili ne dostavi u za to ostavljenom roku, ili pak ne osigura biti ili odbija biti na raspolaganju za komunikaciju u navedenom pogledu, **troškovi se smatraju neprihvatljivima i uklanjaju iz proračuna projektnog prijedloga.**

Ispravci proračuna poduzimaju se u opsegu u kojem se ne utječe na rezultate prethodnih pod-faza dodjele odnosno kojim se ne mijenjaju aktivnosti za koje je tijekom provjere prihvatljivosti projekta i aktivnosti te ocjene kvalitete utvrđeno da su prihvatljive, opseg i ciljevi predloženog projektnog prijedloga **te ne mogu dovesti do povećanja iznosa bespovratnih sredstava koji se dodjeljuju prijavitelju i postotka sufinanciranja u odnosu na ono što je zahtijevano projektnim prijedlogom.**

**10.2.4. DONOŠENJE ODLUKE O FINANCIRANJU**

Odluka o financiranju se donosi za projektne prijedloge koji su udovoljili svim prethodno navedenim kriterijima postupka dodjele. Nadležno tijelo odlučuje o financiranju projektnih prijedloga, uzimajući u obzir popis (rang-listu) Odbora za odabir projekata u postupku ocjenjivanja kvalitete i Izvješće o provjeri prihvatljivosti troškova.

Odluku o financiranju donosi čelnik MRRFEU-a.

Projektni prijedlog koji je prešao minimalni prag određen Pozivom ne prihvaća se ako sukladno popisu (rang listi) nema raspoloživih sredstava za njegovo financiranje. U tom slučaju, prijavitelj se pisanim putem obavještava o neprihvaćanju njegovog projektnog prijedloga.

Ako se nakon donošenja odluke o financiranju utvrdi da projektni prijedlog, u odnosu na koji je donesena odluka o financiranju, ne udovoljava svim uvjetima postupka dodjele, MRRFEU će u svako doba ukidanjem staviti izvan snage odluku o financiranju. Na akt kojim se odluka o financiranju ukida prijavitelj ima pravo izjaviti pravni lijek.

**10.3. OSTALE ODREDBE VEZANO UZ PROVEDBU POSTUPKA DODJELE**

**10.3.1. OBAVJEŠTAVANJE PRIJAVITELJA**

Prijavitelj se o rezultatima postupka dodjele obavještava odlukom o statusu projektnog prijedloga (odluka o isključenju ili odluka o udovoljavanju pretpostavkama Poziva). S obzirom na to da se postupak dodjele provodi kroz jednu objedinjenu fazu, kao pravilo se primjenjuje to da se prijavitelj obavještava o statusu projektnog prijedloga samo jednom na kraju provedbe aktivnosti/podfaza 1. - 3. Međutim, moguće je prijavitelju poslati više obavijesti kojim ga se obavještava o napretku postupka dodjele u odnosu na njegov projektni prijedlog, bilo na zahtjev samog prijavitelja ili ako to ocjeni potrebnim SAFU.

Odluku o statusu projektnog prijedloga donosi čelnik SAFU-a.

Ako projektni prijedlog nije udovoljio nekim od pretpostavki unutar faze (primjerice utvrđeno je da prijavitelj nije prihvatljiv prema pozivu), ne provode se ostale aktivnosti unutar faze kao primjerice provjera prihvatljivosti projekta.

**10.3.2. OSIGURANJE DOSTUPNOSTI INFORMACIJA U POSTUPKU DODJELE**

Primjenjuje se Zakon o pravu na pristup informacijama (Narodne novine, br. 25/13, 85/15 i 69/22). Zahtjevi prijavitelja za dostavom informacija ne utječu na postupak dodjele.

**10.3.3. POJAŠNJENJA TIJEKOM POSTUPKA DODJELE**

Postupak pojašnjavanja tijekom postupka dodjele provodi se uvažavajući načelo jednakog postupanja i razmjernosti. Postupak pojašnjavanja ne bi se trebao provoditi ako zahtijevane aktivnosti nisu razmjerne cilju koji se nastoji postići. PT ima pravo isključiti projektni prijedlog iz postupka dodjele ako potrebni dokumenti/podaci nedostaju, ako nisu potpuni, ili ako na zahtjev nije dostavljeno pojašnjenje unutar zadanog roka.

# Povlačenje projektnog prijedloga

Prijavitelj može povući svoj projektni prijedlog iz postupka dodjele do trenutka potpisivanja ugovora putem informacijskog sustava eKohezija. Povlačenje projektnog prijedloga smatra se završetkom postupka dodjele, bez potrebe donošenja posebnog akta.

U postupku dodjele u kojem je naglasak na natjecanju između prijavitelja, niti jedan prijavitelj ne može kroz postupak pojašnjavanja ostvariti prednost na bilo koji način te se isti postupak pojašnjavanja mora na jednak način primijeniti prema svim prijaviteljima.

# Sklapanje ugovora

Prijavitelj je obvezan bez odgađanja, po pozivu UT/PT 1 i u roku koji UT/PT 1 odredi sklopiti ugovor. Ugovor potpisuju UT, PT 2 te prijavitelj (korisnik).

Prijavitelju se dostavljaju tri potpisana primjerka koje potpisuje te nakon potpisivanja dostavlja po jedan primjerak UT/PT1 i PT 2, a jedan primjerak zadržava za sebe. Ako prijavitelj ne postupi na opisani način, odnosno u zadanom roku, smatra se da je od sklapanja ugovora odustao. Ako je prijavitelj zapirimo izvornike ugovora na potpis te je od sklapanja ugovora odustao, obvezan je iste vratiti PT2, bez odgađanja.

U skladu sa zahtjevom UT/PT1, prijavitelj je obvezan dostaviti izjavu kojom potvrđuje da u odnosu na podatke dostavljene u projektnom prijedlogu:

* nisu nastupile okolnosti koje utječu ili mogu utjecati na ispravnost postupka dodjele ili samu dodjelu bespovratnih sredstava
* da su provedbeni kapaciteti korisnika nepromijenjeni.

Također sukladno odredbama Poziva, s obzirom na to da je Prijavitelj proračunski korisnik[[26]](#footnote-27), isti je dužan navesti i dodatne informacije o relevantnom dijelu proračuna u kojem su planirana navedena sredstva (u razdoblju do 3 godine, odnosno važenja proračuna koji je na snazi u trenutku donošenja Odluke o financiranju) najkasnije do trenutka sklapanja Ugovora o dodjeli bespovratnih sredstava nadležnom tijelu (MRRFEU).

# Prigovori

**Prigovor u postupku odabira operacija/projekata** izjavljuje se u skladu sa sljedećim pravilima:

Prijavitelj može na odluku o statusu projektnog prijedloga te odluku o financiranju izjaviti prigovor čelniku Upravljačkog tijela, odnosno ministru regionalnoga razvoja i fondova Europske unije:

1. ako smatra da je tijekom postupka odabira operacija/projekata (postupka dodjele bespovratnih sredstava – u tekstu se rabi termin postupak odabira operacija/projekata) postupanjem ili propuštanjem postupanja nadležnog tijela njegov projektni prijedlog neosnovano isključen iz postupka odabira operacija/projekata

2. u slučaju kada njegov projektni prijedlog nije isključen iz postupka odabira operacija/projekata, ako smatra da nadležno tijelo tijekom tog postupka nije postupilo u skladu s pravilima poziva.

U prigovoru se ne mogu iznositi nove činjenice i novi dokazi u odnosu na postupak odabira operacija/projekata.

Prigovor se može izjaviti u roku 15 dana od dana primitka odluke o statusu projektnog prijedloga.

Prigovor na pojedinu odluku o statusu projektnog prijedloga ne odgađa postupanje nadležnih tijela po Pozivu te na dodjeljivanje sredstava u okviru Poziva.

Prijavitelj se može odreći prava na prigovor u pisanom obliku od dana primitka odluke o statusu projektnog prijedloga, odnosno odluke o financiranju do dana isteka roka za izjavljivanje prigovora.

Prijavitelj može odustati od prigovora sve do otpreme rješenja o prigovoru.

Kad prijavitelj odustane od izjavljenog prigovora, postupak u povodu prigovora obustavit će se rješenjem.

Odricanje ili odustanak od prigovora ne mogu se opozvati.

Rješenje o prigovoru donosi čelnik Upravljačkog tijela, odnosno ministar regionalnoga razvoja i fondova Europske unije u roku 30 dana od dana zaprimanja prigovora, na temelju prijedloga nadležne ustrojstvene jedinice Upravljačkog tijela.

Nadležna ustrojstvena jedinica Upravljačkog tijela može, po potrebi, u postupak rješavanja po izjavljenom prigovoru ili više njih, uključiti i druge osobe, kao što su stručnjaci u određenom području.

O izjavljenom prigovoru u Upravljačkom tijelu rješava nadležna ustrojstvena jedinica koja predlaže odluku o izjavljenom prigovoru čelniku tijela.

U slučaju kada je Upravljačko tijelo ujedno i korisnik okviru Programa, o izjavljenom prigovoru rješava čelnik tijela, na prijedlog nadležne ustrojstvene jedinice te u tom slučaju on obavlja ulogu sustava Programa (u nastavku teksta se za sve navedene slučajeve (ustrojstvena jedinica Upravljačkog tijela/službena osoba/čelnik tijela) dalje rabi termin Upravljačko tijelo). U ovoj situaciji obavezno se moraju razdvojiti funkcije između korisnika i sustava programa na razini osobe.

U svakom slučaju, osoba koja sudjeluje u postupku rješavanja po izjavljenom prigovoru se izuzima iz postupka ako je:

- s prijaviteljem, partnerom ili korisnikom (podnositeljem prigovora) ili osobom ovlaštenom za zastupanje prijavitelja ili korisnika u bliskom osobnom odnosu i to srodnik po krvi u uspravnoj liniji, u pobočnoj liniji do četvrtog stupnja zaključno, bračni drug ili srodnik po tazbini do drugog stupnja zaključno, i po prestanku braka

- prijavitelj, partner ili korisnik, suovlaštenik, suobveznik, ili osoba ovlaštena za zastupanje prijavitelja ili korisnika

- s prijaviteljem, partnerom, korisnikom ili osobom ovlaštenom za zastupanje prijavitelja, odnosno korisnika u odnosu skrbnika, posvojenika ili posvojitelja.

Upravljačko tijelo ispitat će je li prigovor dopušten, pravodoban i izjavljen od ovlaštene osobe.

Ako prigovor nije dopušten ili pravodoban ili izjavljen od ovlaštene osobe, odbacit će se rješenjem.

Kad Upravljačko tijelo utvrdi da je prigovor dopušten, pravodoban i izjavljen od ovlaštene osobe, navodi prigovora razmotrit će se te će se ispitati odluka o statusu projektnog prijedloga, odnosno odluka o financiranju koja se prigovorom pobija.

O osnovanosti prigovora rješava se na temelju činjenica utvrđenih u postupku donošenja odluke o statusu projektnog prijedloga, odnosno odluke o financiranju.

Kad Upravljačko tijelo ocijeni da je prigovor osnovan jer u postupku donošenja odluke o statusu projektnog prijedloga, odnosno odluke o financiranju činjenice nisu u potpunosti utvrđene ili su pogrešno utvrđene ili je nadležno tijelo pogrešno primijenilo odredbe poziva ili drugih propisa, Upravljačko tijelo će rješenjem usvojiti prigovor i:

1. - ukinuti pobijanu odluku o statusu projektnog prijedloga, odnosno odluku o financiranju te će naložiti nadležnom tijelu da ponovno razmotri projektni prijedlog i odluči o njegovom statusu, obrazlažući u kojem dijelu i zbog kojih razloga je postupak potrebno upotpuniti odnosno o kojim je odredbama poziva ili drugih propisa potrebno voditi računa (rješavajući o prigovoru na odluku o statusu projektnog prijedloga, odnosno odluku o financiranju)
2. - poništiti ako to zahtijeva priroda stvari i posljedice koje nastaju poništenjem.

U rješenju kojim se usvaja prigovor i ukida, odnosno poništava odluka o statusu projektnog prijedloga, umjesto naloga nadležnom tijelu za provođenjem ponovljenog postupka, ili ako je nadležno tijelo Upravljačko tijelo, može se, odnosno utvrditi će se da će odluku o statusu projektnog prijedloga donijeti Upravljačko tijelo.

Kada se ocijeni da su u postupku donošenja odluke o statusu projektnog prijedloga, odnosno odluke o financiranju činjenice potpuno i pravilno utvrđene te da je nadležno tijelo pravilno primijenilo odredbe poziva ili drugih pravila, rješenjem će se odbiti prigovor kao neosnovan.

Protiv rješenja čelnika Upravljačkog tijela o izjavljenom prigovoru može se pokrenuti upravni spor pred nadležnim upravnim sudom.

Prigovor se podnosi putem pošte ili ovlaštenog pružatelja poštanskih usluga na adresu Ministarstvo regionalnoga razvoja i fondova Europske unije, Miramarska cesta 22, Zagreb ili se podnosi predajom pismena neposredno u službenom prijamnom uredu Upravljačkog tijela, s potvrdom o zaprimanju, na adresu: Ministarstvo regionalnoga razvoja i fondova Europske unije, Miramarska cesta 22, Zagreb.

Smatra se da je prigovor podnesen u roku ako je prije isteka roka zaprimljen u tijelu kojem je trebao biti predan. Datum predaje neposredno u pisanom obliku u prijamni ured Upravljačkog tijela i datum predaje pošti preporučeno smatra se datumom predaje Upravljačkom tijelu. Kad je prigovor upućen poštom preporučeno ili predan ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje tijelu kojem je upućeno.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku odluke na koju se izjavljuje naziv / ime i prezime, OIB te adresu prijavitelja, ime i prezime te adresu osobe po zakonu ili punomoći ovlaštene za zastupanje, OIB, naziv i referentni broj poziva, razloge izjavljivanja prigovora, potpis prijavitelja, ili osobe po zakonu ili punomoći ovlaštene za njihovo zastupanje. Prigovoru mora biti priložena punomoć kao ovlast za zastupanje i dokumentacija kojom se dokazuju navodi iznijeti u prigovoru.

Ako prigovor sadrži nedostatak koji onemogućuje postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odredit će se rok u kojem je nedostatak potrebno otkloniti, uz upozorenje da ako se nedostaci ne otklone, ne otklone u zadanom roku, prigovor se neće uzeti u razmatranje i rješenjem se odbacuje.

Prijavitelju, u odnosu na kojeg je u postupku odabira operacija/projekata utvrđeno da mu mogu biti dodijeljena bespovratna sredstva, nadležno tijelo nudi potpisivanje izjave o odricanju od prava na prigovor. Pri tome, prijavitelju će se pojasniti razlozi postojanja takve mogućnosti, posebice prednosti u odnosu na njegova prava (potpisivanje ugovora prije isteka roka mirovanja).

U skladu s načelom jednakog postupanja, potpisivanje predmetne izjave omogućava se svakom prijavitelju u odnosu na kojega su za navedeno ispunjene pretpostavke.

NAPOMENA: U rok koji je ovim Uputama određen kao rok trajanja Poziva ne uračunava se rok mirovanja koji obuhvaća razdoblje unutar kojeg se prijavitelju dostavlja odluka o statusu projektnog prijedloga, te rok u kojem prijavitelj može izjaviti prigovor. Ako je prigovor izjavljen, u rok koji je ovim Uputama određen kao rok trajanja Poziva ne uračunava se rok u kojem se po prigovoru rješava.

ADRESA UPRAVLJAČKOG TIJELA: Ministarstvo regionalnoga razvoja i fondova Europske unije, Miramarska cesta 22, 10 000, Zagreb

# Pritužbe na Fondove

Pritužba na Fondoveširi je pojam u odnosu na prigovore te osim prigovora obuhvaća sve ostale pritužbe sukladno članku 69. stavku 7. Uredbe (EU) 2021/1060.Na pritužbe se primjenjuju sljedeća pravila:

O pritužbi na Fondove koja ne predstavlja prigovor u skladu s ovim Pozivom, čelnik tijela, odnosno ministar regionalnoga razvoja i fondova Europske unije donosi rješenje u roku 15 dana od dana zaprimanja pritužbe. Na podnošenje, odnosno zaprimanje pritužbe primjenjuju se odredbe koje se primjenjuju na prigovor.

Ako se radi o pritužbi koja po sadržaju predstavlja zahtjev za pojašnjenjem, ili je općenito takve naravi da ne zahtjeva donošenje rješenja, čelnik tijela odnosno ministar regionalnoga razvoja i fondova Europske unije rješava na drugi odgovarajući način (primjerice upućivanjem službenog pojašnjenja).

# Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka („Narodne novine“, broj 42/18).

Pravna osnova za obradu osobnih podataka prikupljenih u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava je sklapanje i izvršavanje ugovora u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Kategorije ispitanika:

1. Prijavitelj na postupke dodjele bespovratnih sredstava i korisnik ugovora o dodjeli bespovratnih sredstava

2. Osoba ovlaštena za zastupanje prijavitelja, odnosno korisnika

3. Službena osoba koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava

4. Osoba koja je posebno ovlaštena za sudjelovanje u pojedinim postupcima dodjele (primjerice vanjski stručnjak)

5. Partneri prijavitelja, odnosno partneri korisnika u postupku dodjele bespovratnih sredstava odnosno odabira operacija/projekata i provedbi ugovora o dodjeli bespovratnih sredstava

6. Osoba ovlaštena za zastupanje partnera prijavitelja, odnosno partnera korisnika

7. Osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta

8. Stvarni vlasnici prijavitelja i partnera prijavitelja i stvarni vlasnici korisnika i partnera korisnika kako su definirani Zakonom o sprječavanju pranja novca i financiranja terorizma (Narodne novine broj 108/17, 39/19 i 151/22).

Ispitanicima se smatraju i druge osobe kako je to navedeno u Obavijesti o obradi osobnih podataka koja pruža detaljniji prikaz obrade osobnih podataka u informacijskom sustavu.

Ne obrađuju se posebne kategorije osobnih podataka, a kategorije osobnih podataka koji se prikupljaju i obrađuju u okviru projektnog prijedloga i operacije/projekta te ugovora o dodjeli bespovratnih sredstava su:

* podaci prijavitelja, odnosno korisnika te partnera prijavitelja, odnosno partnera korisnika
	+ identifikacijski podaci: ime, prezime, OIB
	+ kontakt podaci: adresa, adresa e-pošte, broj mobitela, ako je naveden
* podaci osobe ovlaštene za zastupanje prijavitelja, odnosno korisnika te partnera prijavitelja, odnosno partnera korisnika
	+ identifikacijski podaci: ime, prezime, OIB
	+ kontakt podaci: adresa, adresa e-pošte, broj mobitela, ako je naveden
	+ ostali podaci kojima se utvrđuje ovlaštenost fizičke osobe za zastupanje, podaci o zaposlenju, radni status te ostali podatci koji su u skladu Pozivom i ugovorom o dodjeli bespovratnih sredstava neophodni za obavljanje uloge ovlaštene osobe
* podaci službene osobe koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava
	+ identifikacijski podaci: ime, prezime, OIB
	+ kontakt podaci: adresa e-pošte, broj mobitela, ako je naveden
	+ podaci o zaposlenju, radni status te ostali uvjeti neophodni za obavljanje uloge službene osobe
* podaci osobe koja je posebno ovlaštena za sudjelovanje u pojedinim postupcima dodjele (primjerice vanjski stručnjak)
	+ identifikacijski podaci: ime, prezime, OIB
	+ kontakt podaci: adresa, adresa e-pošte, broj mobitela
	+ podaci o zaposlenju, radni status te ostali uvjeti neophodni za obavljanje radnji u postupcima dodjele
* podaci osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta
	+ identifikacijski podaci: ime, prezime, OIB
	+ ostali podaci: plaća te ostali podaci koji se dostavljaju u postupku dodjele bespovratnih sredstava i/ili u postupku izvršavanja ugovora o dodjeli bespovratnih sredstava u skladu s Pozivom i/ili ugovorom o dodjeli bespovratnih sredstava.

Ostali podaci i detaljnije informacije o obradi u informacijskom sustavu, navedeni su u obavijesti o obradi osobnih podataka koja je navedena na gore citiranoj poveznici.

Osobni podaci prikupljaju se i obrađuju u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora, provedbe revizije postupaka odabira, postupaka dodjele bespovratnih sredstava i izvršavanja ugovora o dodjeli bespovratnih sredstava te u svrhu provođenja vrednovanja provedbe programa iz područja konkurentnosti i kohezije u financijskom razdoblju 2021.-2027. Ako se takvi podatci ne pruže, posljedica je nemogućnost sudjelovanja u postupku dodjele bespovratnih sredstava i sklapanja ugovora o dodjeli bespovratnih sredstava.

Navedeni osobni podaci se mogu razmjenjivati:

* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1, PT 2 te KT i UT- za sve specifične ciljeve navedenog programa)
* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) te sektorski nadležnog tijela, odnosno tijela državne uprave iz članka 6. stavaka 3. Uredbe VRH
* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) i tijela koja su ovlaštena provoditi reviziju (Tijelo za reviziju iz članka 5. Uredbe VRH, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila) te Tijelom nadležnim za računovodstvenu funkciju iz članka 4. Uredbe VRH.
* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021.-2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Svaki od navedenih primatelja osobnih podataka ima pristup samo onim podacima za koje je nadležan prema Uredbi o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021.-2027. („Narodne novine“, broj 96/22, 35/24) i ugovoru o dodjeli bespovratnih sredstava i primjenjivim pravilima Unije. Tijela javne vlasti koja mogu primiti osobne podatke u okviru određene istrage u skladu s pravom Unije ili države članice ne smatraju se primateljima, a obrada tih osobnih podataka obavlja se u skladu s primjenjivim pravilima zaštite osobnih podataka, prema svrhama obrade.

Podaci Ministarstva regionalnoga razvoja i fondova Europske unije kao voditelja obrade: Miramarska 22, 10 000 Zagreb, OIB: 69608914212, kontakt tel.: 01 6400 600.

Kontakt podaci službenika za zaštitu podataka: ouzp@mrrfeu.hr.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Nad osobnim podacima ne provodi se dodatna obrada i profiliranje već se podaci, provjeravaju automatizirano (u slučaju povezanih registara s informacijskim sustavom) i ručno. Ispitanik nema pravo da se na njega ne odnosi odluka koja se temelji isključivo na automatiziranoj obradi s obzirom da je donošenje navedene odluke potrebno za sklapanje i/ili izvršavanje ugovora o dodjeli bespovratnih sredstava.

Prava u zaštiti osobnih podataka:

* pravo na pristup svojim osobnim podacima koje obuhvaća pravo zahtijevati potvrdu obrađuju li se osobni podatci koji se odnose na njega te, ako se takvi podatci obrađuju, pravo zahtijevati pristup osobnim podacima i informacije o obradi, kao i pravo dobiti kopiju osobnih podataka koji se obrađuju. Za sve dodatne kopije koje zatraži ispitanik može se naplatiti razumna naknada administrativnih troškova.
* pravo na ispravak netočnih i nadopunu nepotpunih osobnih podataka koji se na njega odnose
* pravo na brisanje osobnih podataka koji se na njega odnose, ako takvi podaci više nisu nužni u odnosu na svrhe za koje su prikupljeni ili na drugi način obrađeni, ako su nezakonito obrađeni, ili nakon isteka roka čuvanja podataka
* pravo na ograničenje obrade osobnih podataka koji se na njega odnose, ako ispitanik osporava točnost osobnih podataka, na razdoblje kojem se voditelju obrade omogućuje provjera točnosti osobnih podataka, ako je obrada nezakonita i ispitanik se protivi brisanju osobnih podataka te umjesto toga traži ograničenje njegove uporabe, ako voditelj obrade više ne treba podatke za potrebe obrade, ali ih ispitanik traži radi postavljanja, ostvarivanja ili obrane pravnih zahtjeva.
* pravo uložiti prigovor u slučaju svoje posebne situacije na obradu osobnih podataka koji se na njega odnose u skladu s točkom e) stavka 1. članka 6. Opće uredbe o zaštiti osobnih podataka i ako se osobni podatci obrađuju u svrhe znanstvenog ili povijesnog istraživanja ili u statističke svrhe, osim ako je obrada nužna za provođenje zadaće koja se obavlja zbog javnog interesa.
* pravo podnijeti pritužbu odnosno zahtjev za utvrđivanje povrede prava Agenciji za zaštitu osobnih podataka sukladno odredbama Zakona o provedbi Opće uredbe o zaštiti podataka.

U slučaju potrebe za ostvarivanjem prava korisnika, potrebne obrasce za ostvarivanjem prava te daljnje upute moguće je dobiti upitom na adresu elektroničke pošte Službenika za zaštitu osobnih podataka MRRFEU: ouzp@mrrfeu.hr, ukoliko ista nije objavljena na internetskim stranicama MRRFEU <https://razvoj.gov.hr/>.

Upravljačko tijelo i Posredničko tijelo dužno je na zahtjev ispitanika odgovoriti bez nepotrebnog odgađanja, a najkasnije u roku od mjesec dana od dana primitka zahtjeva, pri čemu se navedeni rok može produljiti za dodatna dva mjeseca, uzimajući u obzir složenost i broj zahtjeva. O produljenju roka i razlozima za produljenje ispitanike se obavještava bez odgode. Ako nadležno tijelo ne postupi po zahtjevu ispitanika bez odgode i najkasnije mjesec dana od dana primitka zahtjeva, izvješćuje ispitanika o razlozima zbog kojih nije postupio i o mogućnosti podnošenja pritužbe nadzornom tijelu i traženja pravnog lijeka.

Sve informacije koje se ispitanicima pružaju u odnosu na zahtjeve za ostvarivanjem prava pružaju se bez naknade, ali ako nadležno tijelo (UT/PT/SNT) zaprima neutemeljene ili pretjerane zahtjeve istog ispitanika, posebice ako se učestalo ponavljaju, zadržava pravo naplatiti razumnu naknadu administrativnih troškova nastalih prilikom pružanja informacija i postupanja po zahtjevu ili odbiti postupiti po zahtjevu.

U slučaju povrede osobnih podataka, o kojoj ima neposrednih saznanja ili o kojoj je obaviješteno, a koja će vjerojatno prouzročiti visok rizik za prava i slobode pojedinaca, Upravljačko tijelo je u obvezi obavijestiti ispitanika o povredi osobnih podataka sukladno članku 34. Opće uredbe. O svakom ispravku, brisanju osobnih podataka ili ograničenju obrade provedenom u ostvarivanju prava ispitanika, Upravljačko tijelo ili Posredničko tijelo/Sektorski nadležno tijelo obavještava primatelje kojima su otkriveni osobni podaci osim ako se to pokaže nemogućim ili zahtijeva nerazmjeran napor. Ostvarivanje prava ispitanika može biti ograničeno ili isključeno, ako bi takvo postupanje bilo u suprotnosti s pravnom obvezom voditelja obrade koja proizlazi iz propisa Republike Hrvatske ili propisa Europske unije, ili ako bi to bilo nemoguće radi zaštite javnog interesa Republike Hrvatske, čuvanja profesionalne tajne ili zbog izvršavanja službene ovlasti voditelja obrade.

Osobni podaci čuvaju se dok za navedeno postoji svrha, a najdulje deset godina nakon zatvaranja programa iz područja konkurentnosti i kohezije u financijskom razdoblju 2021.-2027.

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# **Obrasci i prilozi** (bit će raspisano u sklopu Poziva)

# Fusnote:

 U skladu s člancima 59. i 60. Tehničkog propisa u kojima se navodi da isti stupa na snagu 28. lipnja 2025. za projektne prijedloge koji se podnose do tog datuma, vrijede odredbe Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13).

2 <https://eur-lex.europa.eu/legal-content/HR/TXT/HTML/?uri=OJ:C:2021:373:FULL&from=EN>

3 Pod duljinom biciklističke infrastrukture smatra se duljina biciklističkih prometnica sukladno članku 3. stavak 1. Pravilnika o biciklističkoj infrastrukturi (NN 28/16) izuzev biciklističkih traka koje nisu prihvatljive u okviru poziva.

Kod biciklističke infrastrukture s odvojenim jednosmjernim biciklističkim prometnim površinama (npr. sa svake strane ceste) duljina se mjeri duplo odnosno kao zbroj duljina dviju biciklističkih prometnih površina. U slučaju da postoje dvije biciklističke prometne površine koje se nalaze samo s jedne strane (odnosno dvosmjerna s iste strane), tada se duljina mjeri kao duljina jedne biciklističke prometne površine.

4 Prijavitelj je u obvezi obrazložiti metodologiju procjene broja korisnika biciklističke infrastrukture u Prijavnom obrascu - rubrika *Opis projekta*

5 Kako bi se pokazatelj ostvario, projekt po završetku mora zadovoljiti sljedeće uvjete:

- dokazano je uključivanje stručnjaka arhitektonske, urbanističke i/ili dizajnerske struke u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.),

- provedeno je minimalno 5 aktivnosti identificiranih projektom, koje promiču jednake mogućnosti i socijalnu uključenost na temelju doprinosa nediskriminaciji, ravnopravnosti spolova i integraciji osoba s invaliditetom,

- provedeno je minimalno 5 aktivnosti identificiranih projektom, koje promiču održiv razvoj odnosno energetsku učinkovitost i/ili učinkovitije korištenje prirodnih resursa.

6 Više informacija o NEB-u na: <https://new-european-bauhaus.europa.eu/index_en>

7 Prijavitelj je u obvezi obrazložiti metodologiju procjene broja korisnika biciklističke infrastrukture u Prijavnom obrascu - rubrika *Opis projekta*

8 U slučaju da se primjenom maksimalne stope sufinanciranja može ostvariti pravo na iznos BS veći od 1.000.000,00 eura, iznos od 1.000.000,00 eura i dalje predstavlja najviši iznos BS. I obrnuto, ako bi maksimalni iznos BS od 1.000.000,00 eura predstavljao više od maksimalne stope sufinanciranja (u odnosu na prihvatljive troškove) i dalje nije moguće primijeniti višu stopu sufinanciranja.

9 Člankom 13 Pravilnik o korištenju sredstava Europske unije (NN 44/2024) propisani su kriteriji za procjenu opravdanosti isplate predujma i za utvrđivanje dinamike isplate predujma

10 Proračunski korisnik je korisnik državnog proračuna ili proračuna JLP(R)S.

11 Područje prijavitelja određeno je sukladno članku 25. Zakona o područjima županija, gradova i općina u Republici Hrvatskoj (NN 86/06, 125/06, 16/07, 95/08, 46/10, 145/10, 37/13, 44/13, 45/13, 110/15).

12 Popis aktivnosti iz PKK 2021. – 2027., Specifični cilj RSO 2.8 u dijelu koji se odnosi na biciklističku infrastrukturu na potpomognutim i brdsko-planinskim područjima:

Ulagat će se u biciklističku infrastrukturu na potpomognutim i brdsko-planinskim područjima na lokalnoj razini, uzimajući u obzir urbano-ruralno prometne poveznice u kontekstu obavljanja svakodnevnih obaveza poput odlaska na posao ili školu. Aktivnosti će uzimati u obzir i aspekt sigurnosti na navedenim prometnim poveznicama.

13 Dostava isključivo troškovnika ili izjave projektanta neće se smatrati dovoljnom za ispunjenje kriterija jer isto samo pokazuje popis troškova.

14 Prihvatljivi su i ostali dokazi pravnog interesa, a u skladu s čl. 109. Zakona o gradnji (NN 20/17, NN 39/19, NN 125/19).

15 Ako prijavitelj upravlja navedenom infrastrukturom i/ili zemljištem temeljem druge valjane pravne osnove, prijavitelj ima ovlaštenje za izvršavanje svih projektnih aktivnosti i za obavljanje projektom predviđenih djelatnosti tijekom razdoblja trajanja provedbe projekta i minimalno 5 godina od predviđenog datuma završetka projekta.

16 Sukladno članku 27. Zakona o upravljanju nekretninama i pokretninama u vlasništvu Republike Hrvatske (NN 155/2023), županijama, gradovima sjedištima županija i velikim gradovima se omogućava da daju prethodnu suglasnost trećim osobama javnog prava za prijavu projekata na natječaje koji se financiraju iz fondova Europske unije ili nacionalnih fondova, a koji projekti se planiraju na nekretninama u vlasništvu ili suvlasništvu Republike Hrvatske.

17 Izjava ne prejudicira kontrole primjenjivosti zakonodavnog okvira od strane tijela u sustavu.

18 Ako smatra da neka država članica nije ispunila neku obvezu temeljem Ugovora, Europska komisija u tom predmetu, nakon što je dotičnoj državi dala priliku da se očituje, daje obrazloženo mišljenje. Ako dotična država ne postupi u skladu s mišljenjem u roku koji odredi Komisija, Komisija taj predmet može uputiti Sudu Europske unije.

19 Tehnički propis stupa na snagu 28. lipnja 2025. godine, a istog dana prestat će važiti Pravilnik o osiguranju pristupačnosti građevina osobama s invaliditetom i smanjene pokretljivosti (»Narodne novine«, broj 78/13).

20 Ako se u sklopu procjene otpornosti na klimatske promjene, identificirane mjere ublažavanja ili prilagodbe, iste moraju biti uključene u projektni prijedlog (ili provedene prethodno prijavi projekta), u mjeri u kojoj je to moguće (npr. mjere koje se provode izvan razdoblja provedbe projekta nisu prihvatljive stoga ih nije moguće uvrstiti u projektni prijedlog).

21 Ispunjenost kriterija provjerava se u okviru aktivnosti / pod-faze 3. Provjera prihvatljivosti troškova projektnog prijedloga

22 Pod biciklističkom prometnicom smatra se sve prometnice sukladno članku 3. stavak 1. Pravilnika o biciklističkoj infrastrukturi (NN 28/16) izuzev biciklističkih traka koje nisu prihvatljive u okviru poziva.

23 Pod biciklističku infrastrukturu spadaju, u skladu s člankom 3., Pravilnika o biciklističkoj infrastrukturi (NN 28/16): 1. Biciklističke prometnice – biciklističke ceste, biciklistički putovi, biciklističke staze, biciklističke trake i biciklističko-pješačke staze; 2. Prometna-signalizacija i oprema; 3. Parkirališta za bicikle i njihova oprema; 4. Spremišta za pohranu bicikla; 5. Sustav javnih bicikala. **Od navedene biciklističke infrastrukture, Pozivom nisu prihvatljiva ulaganja u biciklističke trake.**

24 Aktivnosti koje su identificirane u Obrascu za samoprocjenu NEB-a.

25 U skladu s člankom 2 Pravilnikom o biciklističkoj infrastrukturi (NN 28/16) pod biciklističkom trakom se smatra dio kolnika namijenjen za promet bicikala, označen odgovarajućom prometnom signalizacijom.

26 Proračunski korisnik je korisnik državnog proračuna ili proračuna JLP(R)S.

**Obrazac za ocjenjivanje kvalitete**

**Program** Konkurentnost i kohezija 2021. - 2027.

**Prioritet** 4. Razvoj održive intermodalne urbane mobilnosti, kao dio prijelaza na niskougljično gospodarstvo

**Postupak dodjele / projekt i kod projekta** Izgradnja i rekonstrukcija biciklističke infrastrukture na potpomognutim i brdsko-planinskim područjima

**Prijavitelj** <...*naziv*...>

|  | **Kriterij odabira i pitanja za ocjenu kvalitete** | **Bodovna vrijednost uz izjavu / opis pripadajućih situacija** | **Ostvarena ocjena / maksimalno ostvariva ocjena**  | **Referenca na izvor za provjeru[[27]](#footnote-28)** | **Komentar** |
| --- | --- | --- | --- | --- | --- |
| **1.** | **Vrijednost za novac koji projekt nudi** (razina odnosa između iznosa potpore, poduzetih aktivnosti i postizanja ciljeva) |
| **1.1. Obrazloženje stavki proračuna:**U sklopu projektnog prijedloga (Obrazac X *Troškovnik s referencama*), za svaku od stavki troškova potrebno je dostaviti obrazloženje procijenjenih troškova. Obrazloženje troškova treba biti utemeljeno na nekom od provjerljivih izvora:- ispitivanje tržišta- usporedba sa sličnim ili prethodnim projektima Prijavitelja- vrijednosti recentnih (u zadnjih 2 godine) postupaka nabave sličnog predmeta.Troškovi se obrazlažu na razini definiranoj u opisu proračuna tj. u Prijavnom obrascu (rubrika Proračun), a ne, primjerice, iz troškovnika iz glavnog projekta. Napomena: obrazloženje može biti identično za više povezanih stavki (npr. stavke nabave opreme). Svaki od izvora se navodi u *Obrascu troškovnik s referencama* te je uz obrazloženje potrebno priložiti i dokumentarne dokaze ili reference (web stanice, oznake nabava …) putem kojih je moguća provjera navoda. Cilj ovog kriterija je provjera (realnosti) određivanja troškova, kako bi se osigurala odgovarajuća razina potpore za pripadajuće aktivnosti/ciljeve. U slučaju kada nadležno tijelo ocijeni da obrazloženje nije utemeljeno i/ili odgovarajuća, može tražiti pojašnjenje od Prijavitelja. | 4 boda - troškovi su odgovarajuće obrazloženi i dokumentirani (procjena troškova projekta odgovara obrazloženim i dokumentiranih troškovima) 0 bodova - nije dostavljeno obrazloženje procijenjenih troškova i/ili dokumentirani dokaz ili referenca troška za svaku od stavki troškova  | / 4 | Obrazac X Troškovnik s referencama Prijavni obrazac (rubrika Proračun) |  |
| **1.2. Razina doprinosa ispunjenju ciljnih vrijednosti pokazatelja ostvarenja određenog za predmetnu operaciju** Projektni prijedlog se ocjenjuje razinom doprinosa pokazatelju RCO58 - Infrastruktura namijenjena biciklima za koju je primljena potpora. Mjerna jedinica je kilometar (km).*Napomena:* *Pod duljinom biciklističke infrastrukture smatra se duljina biciklističkih prometnica sukladno članku 3. stavak 1. Pravilnika o biciklističkoj infrastrukturi (NN 28/16) izuzev biciklističkih traka koje nisu prihvatljive u okviru Poziva.**Kod biciklističke infrastrukture s odvojenim jednosmjernim biciklističkim prometnim površinama (npr. sa svake strane ceste) duljina se mjeri duplo odnosno kao zbroj duljina dviju biciklističkih prometnih površina. U slučaju da postoje dvije biciklističke prometne površine koje se nalaze samo s jedne strane (odnosno dvosmjerna s iste strane), tada se duljina mjeri kao duljina jedne biciklističke prometne površine.* | 5 bodova - Projekt doprinosi ostvarenju pokazatelja s više od 3 km2,5 boda - Projekt doprinosi ostvarenju pokazatelja od 1 km do 3 km  | / 5 | Prijavni obrazac (rubrika Pokazatelj) |  |
| **1.3 Razina doprinosa ispunjenju ciljnih vrijednosti pokazatelja rezultata određenog za predmetnu operaciju**Projektni prijedlog se ocjenjuje razinom doprinosa pokazatelju RCR64 - Godišnji broj korisnika infrastrukture namijenjene vožnji biciklom u roku od 1 godine nakon završetka projekta (isteka razdoblja provedbe projekta).Prijavitelj je dužan u sklopu projektnog prijedloga dostaviti procjenu broja korisnika u prvoj godini od završetka projekta (tj. isteka razdoblja provedbe) i obrazloženje/ metodologiju procjene broja. | 5 bodova - Projekt doprinosi ostvarenju pokazatelja s ≥ 10.000 korisnika godišnje2,5 boda - Projekt doprinosi ostvarenju pokazatelja ≥ 5.000 do 10.000 korisnika godišnje0 bodova – Projekt doprinosi ostvarenju pokazatelju s manje od 5.000 korisnika godišnje | / 5 | Prijavni obrazac (rubrika Pokazatelj) |  |
| **1.4. Doprinos razvoju multimodalnog prijevoza**U ovom kriteriju ocjenjuje se doprinos projekta razvoju multimodalnog prijevoza. Pod multimodalnim prijevozom u kontekstu ovog Poziva podrazumijevamo upotrebu barem dvije različite vrste prometnih sredstava, od kojih je jedno bicikl.Mjesto izmjene prometnih sredstva treba biti smješteno odmah pored stanice za putnički prijevoz, kao što su primjerice autobusne ili željezničke stanice.[[28]](#footnote-29)  | 3 boda – Projekt na trasi ima dva ili više mjesta izmjene prometnih sredstava1,5 boda – Projekt na trasi ima jedno mjesto izmjene prometnih sredstava0 bodova - Projekt ne doprinosi razvoju multimodalnog prijevoza (na trasi nema mjesta izmjene prometnih sredstava) | / 3 | Prijavni obrazac (rubrika Opis projekta) |  |
| **1.5. Povezanosti s aktivnostima/projektima koji su prethodno financirani sredstvima EU fondova**Projektni prijedlozi će se dodatno bodovati ukoliko je projekt u sinergiji ili je komplementaran s aktivnostima/projektima koji su prethodno financirani sredstvima EU fondova. | 3 boda – jasno je opisana sinergija ili komplementarnost s dvije ili više aktivnosti/projekta koja su prethodno financirana sredstvima EU fondova1,5 boda – jasno je opisana sinergija ili komplementarnost s jednom aktivnosti/projektom koji je prethodno financiran sredstvima EU fondova0 bodova- nije opisana ili nema sinergije/ komplementarnost s jednom aktivnosti/projektom koji je prethodno financiran sredstvima EU fondova | / 3 | Prijavni obrazac (rubrika Opis projekta) |  |
| Ukupno: |  | / 20 |  |  |
| **2.** | **Financijska održivost projekta** (odnosi se na strategijufinanciranja pozavršetku provedbe projekta) |
| **2.1. Strategija za financiranje aktivnosti i održavanja rezultata projekta nakon završetka provedbe projekta:**U ovom kriteriju ocjenjuje se način financiranja aktivnosti nakon završetka provedbe projekta, odnosno da li je financijski plan opisan u projektnom prijedlogu te iz kojih izvora će se financirati održivost projekta. | 5 bodova – u potpunosti je opisan financijski plan te iz kojih izvora će se financirati održivost projekta2,5 boda – djelomično je opisan financijski plan te iz kojih izvora će se financirati održivost projekta0 bodova - u projektnom prijedlogu nije opisan financijski plan niti je navedeno iz kojih izvora će se financirati održivost projekta  | / 5 | Prijavni obrazac (rubrika Održivost rezultata)  |  |
| Ukupno: |  | / 5 |  |  |
| **3.** | **Provedbeni kapaciteti - uključuju aspekte financijskih, stručnih, iskustvenih i administrativnih kapaciteta prijavitelja** |
| **3.1. Predložen je projektni tim, odnosno opisani vlastiti kapaciteti za provedbu projekta kao i angažman vanjskih stručnjaka na koje se prijavitelj oslanja**Projektni prijedlozi će se dodatno bodovati ovisno o tome jesu li u prijavnom obrascu utvrđeni i realno procijenjeni ljudski resursi potrebni za provedbu projekta (uspostavljen je projektni tim, opisane su uloge i odgovornosti članova projektnog tima [[29]](#footnote-30)). | 3 boda – uspostavljen je projektni tim, definirane su uloge članova projektnog tima te su opisane njihove odgovornosti u provedbi projekta1 bod - nije uspostavljen projektni tim međutim, opisana je metodologija njegove uspostave te raspodjela uloga i odgovornosti članova projektnog tima | / 3 | Prijavni obrazac (rubrike Metodologija uspostave projektnog tima i Informacije o provedbenim kapacitetima i odabiru partnera) |  |
| **3.2. Prijavitelj ima prethodno iskustvo u provedbi projekata usporedive vrste, opsega i financijske vrijednosti**U ovom kriteriju ocjenjuje se da li je Prijavitelj do sada proveo (ili sudjelovao u provedbi) projekte koji financijskom vrijednošću i složenošću približno odgovaraju projektnom prijedlogu. Pod usporedivom vrstom i opsegom podrazumijeva se sličnost aktivnosti, odnosno građevinski projekt (radovi). Prijavitelj je dužan za iskazane projekte obrazložiti sličnosti financijske vrijednosti, vrste i opsega, te po potrebi omogućiti provjeru navoda i/ili dostaviti dokumentirane dokaze. | 2 boda – Prijavitelj je proveo (ili sudjelovao u provedbi) dva ili više projekata1 bod – Prijavitelj je proveo (ili sudjelovao u provedbi) jedan projekta0 bodova - Prijavitelj nije proveo (ili sudjelovao u provedbi) barem jedan projekta  | / 2 | Prijavni obrazac (rubrika Projektno iskustvo prijavitelja) |  |
| Ukupno: |  | / 5 |  |  |
| **4.** | **Dizajn i zrelost** |
| **4.1. Spremnost za početak provedbe projekta:**U ovom kriteriju ocjenjuje se spremnost projekta za provedbu radova ovisno o stupnju pripremljenosti projektno-tehničke dokumentacije. | 14 bodova - projekt ima izrađenu projektno-tehničku dokumentaciju kojom se omogućuje građenje ovisno o zahvatu u prostoru (za svaku dionicu, ukoliko je u projektu planirano više dionica)8 bodova – ugovorena je izrada projektno tehničke dokumentacije4 boda - pokrenut je postupak javne nabave za izradu projektno-tehničke dokumentacije 0 bodova – nije izrađena projektno tehnička dokumentacija niti je pokrenut postupak nabave za izradu iste | / 14 | Prijavni obrazac (rubrika Dozvole i tehnička dokumentacija: dokaz da je pokrenut postupak javne nabave za izradu projektno-tehničke dokumentacije; Ugovor o izradi projektno-tehničke dokumentacije; pravomoćne dozvole za izvođenje radova (ako je primjenjivo) ili Izjava projektanta o spremnosti projektne dokumentacije za početak izvođenja radova (ako je izvođenje radova moguće bez dozvole za izvođenje radova)) |  |
| **4.2. Doprinos razvoju urbano-ruralnih poveznica i povećanja sigurnosti u prometu**U ovom kriteriju ocjenjuje se doprinos projekta razvoju urbano-ruralnih poveznica u kontekstu obavljanja svakodnevnih obveza poput odlaska na posao ili školu. Također ocjenjuje se doprinos projekta povećanju sigurnosti u prometu.  | 8 boda – jasno je opisan doprinos razvoju urbano-ruralnih poveznica i povećanja sigurnosti u prometu4 boda – djelomično je opisan doprinos razvoju urbano-ruralnih poveznica i povećanja sigurnosti u prometu0 bodova – nije opisan doprinos razvoju urbano-ruralnih poveznica i povećanja sigurnosti u prometu | / 8 | Prijavni obrazac (rubrika Opis projekta) |  |
| **4.3**. **Integracija Estetike i kvalitete iskustva kao temeljne vrijednosti Novog europskog Bauhausa (NEB)**Projektni prijedlozi će se bodovati ovisno o tome pokazuje li projekt visoku arhitektonsku, urbanističku i/ili dizajnersku ambiciju, jasno opisujući uključivanje stručnjaka iz navedenih područja u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.), uvažavajući i aktivirajući svijest o mjestu i lokalnim prostornim specifičnostima? U *Obrascu za samoprocjenu NEB-a* jasno je opisan doprinos temeljnoj NEB vrijednosti Estetika i kvaliteta iskustva. Ukoliko projektni prijedlog ima opisano uključivanje stručnjaka arhitektonske, urbanističke i/ili dizajnerske struke, kao i opis aktivnosti koje proizlaze iz njihovog angažmana, odgovor na pitanje je pozitivan (DA).  | 3 boda – NEB projekt uključuje sve tri temeljne vrijednosti NEB-a, odnosno odgovor na sva tri pitanja 4.3., 5.3. i 6.4. je pozitivan (DA)*Pomoćno - zaokružiti u svrhu utvrđivanja NEB projekta:* *DA - projekt uključuje estetiku i kvalitetu iskustva kao temeljnu vrijednost NEB-a**NE - projekt ne uključuje estetiku i kvalitetu iskustva kao temeljnu vrijednost NEB-a* | / 3 | Obrazac za samoprocjenu NEB-a |  |
| Ukupno: |  | / 25 |  |  |
| **5.** | **Promicanje jednakih mogućnosti i socijalne uključenost** |
| **5.1. Predviđa li projekt aktivnosti koje promiču jednake mogućnosti u smislu ravnopravnosti spolova te zabrane diskriminacije po bilo kojoj osnovi?**Projektni prijedlozi će se dodatno bodovati ovisno o tome predviđa li projekt aktivnosti koje promiču ravnopravnost spolova i zabranu diskriminacije po bilo kojoj osnovi, iznad zakonskog minimuma. Pri ocjenjivanju treba uzeti u obzir konkretan doprinos aktivnosti unutar projekta ciljevima promicanja ravnopravnosti spolova i jednakih mogućnosti. Prijavitelj je dužan u prijavi navesti broj i naziv identificiranih aktivnosti.  | 6 bodova - 2 ili više aktivnosti iznad zakonskog minimuma. 3 boda – 1 aktivnost iznad zakonskog minimuma.0 bodova – Projekt je neutralan odnosno nisu identificirane aktivnosti iznad zakonskog minimuma. | / 6 | Prijavni obrazac (rubrika Promicanje ravnopravnosti žena i muškaraca i zabrana diskriminacije) |  |
| **5.2. Predviđa li projekt aktivnosti za osiguranje pristupačnost projekta za osobe s invaliditetom i smanjene pokretljivosti iznad zakonskog minimuma?**Projektni prijedlozi će se dodatno bodovati ovisno o tome predviđa li projekt aktivnosti koje osiguravaju pristupačnost za osobe s invaliditetom i smanjene pokretljivosti, iznad zakonskog minimuma. Ovaj kriterij potiče implementaciju konkretnih mjera koje omogućuju inkluzivnost i pristupačnost za sve korisnike.Pri ocjenjivanju treba uzeti u obzir konkretan doprinos aktivnosti unutar projekta ciljevima osiguravanja pristupačnosti za osobe s invaliditetom. Prijavitelj je dužan u prijavi navesti broj i naziv identificiranih aktivnostiNapomena:U slučaju preklapanja aktivnosti osiguranja pristupačnost projekta za osobe s invaliditetom i smanjene pokretljivosti s aktivnostima koje promiču načelo jednake mogućnosti u smislu ravnopravnosti spolova te zabrane diskriminacije, aktivnosti se mogu uključiti samo u jednom od kriterija odabira (dakle jedna te ista mjera ne može se smatrati doprinosom kriterijima 5.1. i 5.2. u smislu dodjele bodova iako po svojoj prirodi to može).  | 6 bodova - 3 ili više aktivnosti iznad zakonskog minimuma. 3 boda – 2 aktivnosti iznad zakonskog minimuma. 1 bod – 1 aktivnost iznad zakonskog minimuma. 0 bodova – Projekt je neutralan odnosno nisu identificirane aktivnosti iznad zakonskog minimuma. | /6 | Prijavni obrazac (rubrika Pristupačnost za osobe s invaliditetom) |  |
| **5.3. Integracija Uključivosti kao temeljne vrijednosti Novog europskog Bauhausa**Projektni prijedlozi će se bodovati ovisno o tome da li projekt osigurava jednake mogućnosti svima, bez obzira na spol, rasno ili etničko podrijetlo, vjeru ili uvjerenja, ekonomsku moć i/ili seksualnu orijentaciju, dajući prioritet osobama u nepovoljnom položaju i ranjivim društvenim skupinama? Ukoliko je u *Obrascu za samoprocjenu NEB-a* navedeno minimalno 5 aktivnosti koje osiguravaju doprinos temeljnoj NEB vrijednosti Uključivost, odgovor na pitanje je pozitivan (DA). Aktivnosti identificirane u kriterijima 5.1. i 5.2. smatraju se doprinosom kriteriju 5.3.  | 3 boda – NEB projekt uključuje sve tri temeljne vrijednosti NEB-a, odnosno odgovor na sva tri pitanja 4.3., 5.3. i 6.4. je pozitivan (DA)*Pomoćno - zaokružiti u svrhu utvrđivanja NEB projekta:* *DA - projektom je obuhvaćena uključivost kao temeljnu vrijednost NEB-a**NE - projekt ne uključuje uključivost kao temeljnu vrijednost NEB-a* | / 3 | Obrazac za samoprocjenu NEB-a |  |
| Ukupno: |  |  |  |  |
| **6.** | **Promicanje održivog razvoja** |
| **6.1. Utjecaj na okoliš i/ili otpornost na klimatske promjene**Projekt će se dodatno bodovati ako uključuje aktivnosti koje minimiziraju doprinos nastajanju klimatskih promjena, jačaju otpornost na klimatske promjene te uključuju mjere sprečavanja ili ublažavanja negativnog utjecaja na okoliš. | 6 bodova – Projekt predviđa 4 ili više aktivnosti4 boda – Projekt predviđa 3 aktivnosti2 boda – Projekt predviđa 1 ili 2 aktivnosti0 bodova – Projekt ne predviđa niti jednu aktivnost | /6 | Prijavni obrazac (rubrika Održivi razvoj) |  |
| **6.2. Energetska učinkovitost**Projekt će se dodatno bodovati ako uključuje aktivnosti koje unapređuju energetsku učinkovitost infrastrukture ili biciklističke opreme iznad standardnog zakonskog minimuma. Bodovi će se dodijeliti na temelju broja implementiranih aktivnosti. | 4 boda – Projekt predviđa 2 ili više aktivnosti2 boda – Projekt predviđa 1 aktivnost0 bodova – Projekt ne predviđa niti jednu aktivnost | /4 | Prijavni obrazac (rubrika Održivi razvoj) |  |
| **6.3. Zelena javna nabava**Projektnom prijedlogu se dodjeljuju dodatni bodovi ako je oprema nabavljena postupkom zelene javne nabave. | 2 boda – Oprema je nabavljen putem postupka zelene javne nabave0 bodova – Oprema nije nabavljene putem postupka zelena | /2 | Prijavni obrazac (rubrika Održivi razvoj) |  |
| **6.4. Integracija Održivosti kao temeljne vrijednosti Novog europskog Bauhausa (NEB)**Projektni prijedlozi će se bodovati ovisno o tome doprinosi li realizacija projekta smanjenju utjecaja na okoliš i prilagodbi klimatskim promjenama, osobito kroz procese pametnog i/ili ponovnog korištenja određenih resursa? U *Obrascu za samoprocjenu NEB-a* treba biti navedeno minimalno 5 aktivnosti koji osiguravaju doprinos iznad propisanog zakonskog minimuma da bi odgovor na pitanje bio pozitivan.Aktivnosti identificirane u kriterijima 6.1., 6.2. i 6.3. smatraju se doprinosom kriteriju 6.4. *Napomena:**Usklađenost projekta s DNSH načelom se provjerava u Kriterijima prihvatljivosti, te stoga ovdje nije potrebno navoditi uključene aktivnosti.* | 3 boda – NEB projekt uključuje sve tri temeljne vrijednosti NEB-a, odnosno odgovor na sva tri pitanja 4.3., 5.3. i 6.4. je pozitivan (DA)*Pomoćno - zaokružiti u svrhu utvrđivanja NEB projekta:* *DA - projekt uključuje održivost kao temeljnu vrijednost NEB-a**NE - projekt ne uključuje održivost kao temeljnu vrijednost NEB-a* | / 3 | Obrazac za samoprocjenu NEB-a |  |
| Ukupno: |  | / 15 |  |  |
| **7.** | **Doprinos projektnog prijedloga rješavanju specifičnih razvojnih problema na određenom teritoriju i radnim principima Novog europskog Bauhausa** |
| **7.1. Doprinos projekta ostvarenju mjera iz strateškog razvojnog dokumenta tj. plana razvoja jedinice lokalne samouprave ili jedinice regionalne (područne) samouprave na čijem se području projekt provodi:**Projektni prijedlozi će se dodatno bodovati ovisno o tome je li projekt naveden u strateškom razvojnom dokumentu, odnosno planu razvoja jedinice lokalne samouprave (JLS) ili jedinice regionalne (područne) samouprave (JRS) na čijem se području projekt provodi. Time se osigurava usklađenost projekata s dugoročnim razvojnim ciljevima i prioritetima lokalne ili regionalne zajednice. | 6 bodova - projekt je izričito naveden u strateškom razvojnom dokumentu3 boda - projekt nije izričito naveden, ali doprinosi ostvarivanju mjera iz strateškog dokumenta0 bodova - projekt nije naveden i ne može se povezati sa niti jednom mjerom iz strateškog dokumenta | / 6 | Prijavni obrazac (rubrika Usuglašenost s EU i nacionalnim okvirima (relevantnim strateškim dokumentima) |  |
| **7.2. Projekti na potpomognutim i brdsko-planinskim područjima**Projektni prijedlozi će se dodatno bodovati ovisno o lokaciji provedbe projekta, pri čemu će se dodjeljivati dodatni bodovi za projekte koji se provode na područjima jedinica lokalne samouprave (JLS) koja su stekla status brdsko-planinskog područja (prema Odluci o obuhvatu i razvrstavanju jedinica lokalne samouprave koje stječu status brdsko-planinskog područja NN 24/2019) i/ili potpomognutog područja (prema Odluci o razvrstavanju jedinica lokalne i područne (regionalne) samouprave prema stupnju razvijenosti NN 3/2024)Napomena:Projekti koji zadovoljavaju oba kriterija (brdsko-planinska i potpomognuta područja) dobit će bodove prema povoljnijoj skupini, odnosno bodovi se neće zbrajati.U projektnom prijedlogu, Prijavitelj će morati označiti skupinu razvijenosti/status te se pozvati na relevantnu Odluku kojom se utvrđuje takav status. | Potpomognuta područja6 bodova - projekt se provodi na području JLS razvrstane u 1. i 2. skupinu razvijenosti3 boda – projekt se provodi na području JLS razvrstane u 3. i 4. skupinu razvijenosti Brdsko-planinska područja (dalje: BPP)3 boda - projekt se provodi na području JLS razvrstane u 1. skupinu BPP2 boda - projekt se provodi na području JLS razvrstane u 2. skupinu BPP1 bod – projekt se provodi na području JLS razvrstane u 3. skupinu BPP  | / 6 | Prijavni obrazac (rubrike Podaci o lokaciji projekta i Lokacija i pristupačnost) |  |
| **7.3. Doprinos radnim principima Novog europskog Bauhausa (NEB)**Projektni prijedlozi koji su ocjenjeni kao NEB projekti će se dodatno bodovati ovisno o tome da li projekt doprinosi sljedećim radnim principima NEB-a: 1. Participativni proces

Implementira li se projekt kroz dokumentirane procese konzultacija sa širokim rasponom dionika, u kojima informacije teku u oba smjera - od nositelja projekta prema dionicima i natrag?1. Transdisciplinarni pristup

Provodi li se projekt na multidisciplinaran način, uključujući u svom razvoju različite struke koje zajedničkim radom osiguravaju njegovu cjelovitost i kvalitetu unutar jedne akademske discipline ili polja znanja (npr. suradnja arhitekata, povjesničara umjetnosti, građevinara i sociologa u kontekstu prostornog planiranja)?1. Povezanost aktivnosti na više razina

Povezuje li projekt lokalne neformalne mreže (npr. grupe pojedinaca, susjedstva i dr.) i formalne institucije (npr. gradske ili općinske sektorske odjele, političke skupine i dr.) te surađuje s njima u cilju unaprjeđenja lokalnog životnog okruženja?U svrhu dodatnog bodovanja, u *Obrascu za samoprocjenu NEB-a* potrebno je navesti minimalno jednu aktivnost koja doprinosi jednom NEB radnom principu. Radni princip mora imati minimalno jednu aktivnost kako bi se moglo smatrati da projekt doprinosi istome.  | 3 boda – projektni prijedlog je ocjenjen kao NEB projekt te doprinosi svim radnim principima NEB-a2 boda – projektni prijedlog je ocjenjen kao NEB projekt te doprinosi dvama radnim principima NEB-a1 bod – projektni prijedlog je ocjenjen kao NEB projekt te doprinosi jednom radnom principu NEB-a0 bodova - projektni prijedlog je ocjenjen kao NEB projekt ali ne doprinosi NEB radnim principima ili projektni prijedlog nije ocjenjen kao NEB projekt  | / 3 | Obrazac za samoprocjenu NEB-a |  |
| Ukupno: |  | / 15 |  |  |
| **Bodovni prag (minimalna ocjena) na razini projekta[[30]](#footnote-31)** | 55 | / 100 |  |  |

Mjesto i datum:

Ime, prezime i potpis ocjenjivača:

Napomena:

Projektni prijedlog kumulativno mora ostvariti minimalni ukupni broj bodova (minimalno 55 bodova) kako bi bio upućen u sljedeću fazu postupka dodjele. Projektni prijedlozi koji ne ostvare propisani minimalni broj bodova po pojedinom kriteriju neće biti dalje razmatrani te će se isključiti iz daljnjeg postupka odabira.

U modalitetu privremenog Poziva, nakon što su svi projektni prijedlozi budu ocijenjeni, Odbor priprema rang-listu (prioritetnu i rezervnu) projektnih prijedloga u kojoj će biti naveden poredak projektnih prijedloga ovisno o rezultatu provedenog ocjenjivanja i unutar raspoložive financijske alokacije.

1. U slučaju da dva ili više projektnih prijedloga imaju isti broj bodova prednost na rang listi će se dati projektnom prijedlogu koji je ocijenjen NEB projektom.
2. U slučaju da dva ili više projektnih prijedloga imaju isti broj bodova, a dva ili više od njih su ocjenjena NEB projektom, prednost na rang listi će se dati projektnom prijedlogu koji je u kriteriju 1 Vrijednost za novac ostvario veći broj bodova.
3. U slučaju da dva ili više projektnih prijedloga još uvijek imaju isti broj bodova, a dva ili više od njih su ocjenjena NEB projektom, prednost na rang listi će se dati projektnom prijedlogu koji je u kriteriju 4 Dizajn i zrelost ostvario veći broj bodova.
4. U slučaju da dva ili više projektnih prijedloga imaju isti broj bodova, a niti jedan nije ocjenjene NEB projektom, prednost na rang listi će se dati projektnom prijedlogu koji je u kriteriju 1 Vrijednost za novac ostvario veći broj bodova.
5. U slučaju da dva ili više projektnih prijedloga još uvijek imaju isti broj bodova, a niti jedan nije ocjenjene NEB projektom, prednost na rang listi će se dati projektnom prijedlogu koji je u kriteriju 4 Dizajn i zrelost ostvario veći broj bodova.
6. U slučaju da dva ili više projektnih prijedloga još uvijek imaju isti broj bodova, prednost će dobiti projekni prijedlog koji je zatražio viši iznos potpore.
7. U slučaju da ni tada nije moguće dati prednost određenom projektu na rang listi, prednost će dobiti onaj projekni prijedlog koji je ranije podnesen.

**Obrazac za samostalnu procjenu usklađenosti projektnog prijedloga s NEB temeljnim vrijednostima i radnim principima**

**„Izgradnja biciklističke infrastrukture na potpomognutom i brdsko-planinskom području“**

Obrazac je namijenjen kao pomoć prijaviteljima kako bi samostalno, na jednostavan i strukturiran način mogli procijeniti usklađenost svog projektnog prijedloga s temeljnim vrijednostima i radnim principima Novog europskog Bauhausa (NEB). Pri planiranju i pripremi NEB projekata potrebno je istovremeno voditi računa o sve tri temljene vrijednosti NEB-a, kako bi kreativnim rješenjima odgovorili na potrebe društva i kompleksne izazove današnjeg vremena. Cilj je stvaranje ugodnih, održivijih i energetski učinkovitijih prostora, kroz spajanje kulture i umjetnosti sa tehnologijom i znanošću.

Na ovaj poziv primjenjuje se ***prva razina ambicije*** za sve temeljne vrijednosti NEB-a kao i za NEB radne principe, u skladu s javno dostupnim NEB Kompasom Europske komisije. Sve prijavitelje upućujemo na korištenje Kompasa kao dodatnog izvora smjernica i ideja za razvoj NEB kompatibilnih i relevantnih projektnih prijedloga.

Tri temeljne vrijednosti određene programom NEB-a su:

**1. Održivost:** odnosi se na klimatsku održivost te uključuje klimatske ciljeve, zaštitu okoliša, kružnost, nultu stopu onečišćenja i bioraznolikost

**2. Estetika i kvaliteta iskustva:** ne ograničava se isključivo na funkcionalnost

**3. Uključivost:** odnosi se na pristupačnost, priuštivost, s naglaskom na raznolikost i jednakost za sve.

Tri radna principa određena programom NEB-a su:

**1. Participativni proces**

**2. Transdisciplinarni pristup**

**3. Povezanost aktivnosti na raznim razinama.**

Molimo prijavitelje projekata da prilikom korištenja *Obrasca za samostalnu procjenu usklađenosti s NEB temeljnim vrijednostima i radnim principima* imaju na umu sljedeće napomene:

* Da bi se smatrao NEB relevantnim, projekt mora pokazati jasnu usklađenost sa sve 3 NEB temeljne vrijednosti. Ukoliko to nije slučaj, projekt se neće smatrati NEB relevantnim. Usklađenost s NEB radnim principima bodovati će se dodatno, no nije uvjet da bi projekt bio ocijenjen NEB relevantnim.

Bodovanje usklađenosti projektnih prijedloga sa NEB načelima dio je *Priloga 5. Obrazac za ocjenjivanje kvalitete*.

* Mjere i aktivnosti koje će biti navedene, obrazložene i opisane u ovom Obrascu te uključeni u projekt, moraju biti jasno sadržajno povezane sa svim ostalim aktivnostima i prilozima iz prijavnog obrasca projekta. Drugim riječima, nije poželjno tek mehaničko kopiranje preporučenih NEB relevantnih elemenata projekta u tekstualni opis projekta, već njihovo smisleno integriranje u jasnu cjelinu s ostalim bitnim odrednicama projekta.

|  |
| --- |
| **Temeljna vrijednost 1** **ODRŽIVOST[[31]](#footnote-32)**Ambicija 1: Prenamijeniti |
| **Doprinosi li realizacija projekta smanjenju utjecaja na okoliš i prilagodbi klimatskim promjenama, osobito kroz procese pametnog i/ili ponovnog korištenja određenih resursa?** |
| **Objašnjenje kriterija za****procjenu usklađenosti s NEB-om** | **Elementi koje je poželjno uključiti u projekt te jasno obrazložiti u tekstualnom opisu[[32]](#footnote-33)** |
| Projekt je u skladu s NEB temeljnom vrijednošću *Održivost* ako uključuje očuvanje, popravak, prenamjenu, ponovnu upotrebu i/ili obnovu pojedinih resursa u svrhu izbjegavanja i smanjenja negativnih utjecaja na okoliš. NEB održivi projekt ostvaruje mjerljivo smanjenje emisija stakleničkih plinova i unaprjeđenje otpornosti na klimatske promjene, prezentira neko inovativno rješenje i objašnjava načine na koje planira smanjiti korištenje resursa i materijala. Projekti razine ambicioznosti 1 su svjesni svog utjecaja na okoliš i teže smanjenju vlastitog ekološkog otiska. | Projekt doprinosi *smanjenju utjecaja na okoliš* (npr. implementacijom raznih aktivnosti, mjera i sredstava za ublažavanje i prilagodbu klimatskim promjenama, promicanjem aktivne mobilnosti, korištenjem obnovljivih izvora energije, energetska učinkovitost, smanjenjem korištenja vode, štetnih tvari, unaprjeđenjem bioraznolikosti itd.)*Opis i taksativno navođenje uključenih mjera/aktivnosti (upisuje Prijavitelj):* |
| Projekt ovisno o relevantnom području predstavlja neko *inovativno rješenje za održivost* (npr. neki novi proces, alat, metodu, tehnologiju i/ili materijal, novu kombinaciju metoda, alata, tehnologija i/ili materijala). *Opis i taksativno navođenje uključenih mjera/aktivnosti (upisuje Prijavitelj):* |
| Projekt ostvaruje *mjerljivo smanjenje emisija stakleničkih plinova* i/ili poboljšane *otpornosti na klimatske promjene*.*Opis i taksativno navođenje uključenih mjera/aktivnosti (upisuje Prijavitelj):* |
| **Temeljna vrijednost 2****ESTETIKA I KVALITETA ISKUSTVA[[33]](#footnote-34)**Ambicija 1: Aktivirati |
| **Pokazuje li projekt visoku arhitektonsku, urbanističku i/ili dizajnersku ambiciju, jasno opisujući uključivanje stručnjaka iz navedenih područja u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.), uvažavajući i aktivirajući svijest o mjestu i lokalnim prostornim specifičnostima?** |
| **Objašnjenje kriterija za****procjenu usklađenosti s NEB-om** | **Elementi koje je poželjno uključiti u projekt te jasno obrazložiti u tekstualnom opisu[[34]](#footnote-35)** |
| Projekt je u skladu s NEB temeljnom vrijednošću *Estetika i kvaliteta iskustva* ako je obazrivo i smisleno uklopljen u svoj neposredni prostorni kontekst, osobito vodeći računa o iskustvu korisnika prostora, uz uključivanje relevantnih stručnjaka iz područja arhitekture, urbanizma i/ili dizajna. Razina ambicioznosti 1 teži aktiviranju kulturnih, društvenih i prirodnih potencijala mjesta. Projekt treba na suvremen način poticati svijest o prostoru i baštini u svoj njihovoj raznolikosti. Svi elementi projekta trebaju biti pomno promišljeni, te, uz zadovoljavanje svih funkcionalnih parametara, postići ljepotu dizajna i izvedbe, a sve u vizualnom skladu s danim kontekstom. Takvu ocjenu estetske komponente projekta nužno je prepustiti stručnjacima iz sfere arhitekture, urbanizma i/ili dizajna | Projekt pokazuje visoku arhitektonsku, urbanističku i/ili dizajnersku ambiciju kroz opisano uključivanje stručnjaka iz navedenih područja u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.).*Opis i taksativno navođenje uključenih mjera/aktivnosti (upisuje Prijavitelj):* |
| Opisan je način na koji je projekt uklopljen u neposredni prostorni kontekst u kojemu teži generirati nove društvene susrete i aktivnosti. Opisani su načini integriranja lokalno specifičnih koncepata, materijala, proizvodnih procesa i/ili vještina u arhitektonsko, urbanističko i/ili dizajnersko rješenje.Projekt uzima u obzir osjetilnu percepciju (vizualne, slušne, taktilne, gustativne i olfaktorne podražaje) i emocionalni senzibilitet korisnika - opisan je utjecaj elemenata projekta na korisnike s ciljem unaprjeđenja njihovog prostornog iskustva (npr. odabir primjerenih materijala, postizanje optimalne razine svjetla, buke, svježeg zraka, te drugih bitnih čimbenika u ljudskom doživljaju prostora).Opisane su programske, funkcionalne, konstruktivne i oblikovne geste i odluke projekta (npr. projektom predviđeni sadržaji i scenariji korištenja, prostorni koncept, planirani prostorni doživljaj, odnosi i kompozicija projektiranih elemenata u prostoru, korišteni konstruktivni sustavi, materijali, boje i dr.), kao i načini njihove integracije u skladnu cjelinu.*Opis i taksativno navođenje uključenih mjera/aktivnosti (upisuje Prijavitelj):* |
| **Temeljna vrijednost 3****UKLJUČIVOST[[35]](#footnote-36)**Ambicija 1: Uključiti  |
| **Osigurava li projekt jednake mogućnosti svima, bez obzira na spol, rasno ili etničko podrijetlo, vjeru ili uvjerenja, ekonomsku moć i/ili seksualnu orijentaciju, dajući prioritet osobama u nepovoljnom položaju i ranjivim društvenim skupinama?** |
| **Objašnjenje kriterija za****procjenu usklađenosti s NEB-om** | **Elementi koje je poželjno uključiti u projekt te jasno obrazložiti u tekstualnom opisu[[36]](#footnote-37)** |
| Projekt je u skladu s NEB temeljnom vrijednošću Uključivost ako generalno osigurava pristupačnost (fizičku, kognitivnu, psihološku, itd.) i priuštivost svima, bez obzira na spol, rasno ili etničko podrijetlo, vjeru ili uvjerenja, sposobnosti, dobi ili seksualne orijentacije.Davanje jednakih prilika i mogućnosti svima je ključna karakteristika uključivih projekata koja se ne smije uzimati zdravo za gotovo, već je iznimno važno omogućiti prioritet osobama u nepovoljnom položaju, ranjivim društvenim skupinama, te manje zastupljenim pojedincima, skupinama i zajednicama (na pr. invalidi, izbjeglice, beskućnici, kućanstva s manjim prihodima, manjinske etničke skupine, na pr. Romi, itd.). | Projekt jasno predstavlja sve potencijalne ciljne skupine i opisuje konkretne mjere za uključenje osoba u nepovoljnom položaju (npr. invalidi, kućanstva s manjim prihodima, manjinske etničke skupine i dr.) u razne faze implementacije.Projekt dokazuje priuštivost (dostupnost) i opisuje načine na koje će kroz implementaciju unaprijediti tu važnu karakteristiku uključivih projekata *Opis i taksativno navođenje uključenih mjera/aktivnosti (upisuje Prijavitelj):*Projekt se bazira na jednakosti, pristupačnosti i priuštivosti za sve, bez obzira na spol, rasno ili etničko podrijetlo, vjeru ili uvjerenje, zvanje i sposobnosti, dob i/ili seksualnu orijentaciju te promiče pozitivnu međukulturalnu i/ili međugeneracijsku razmjenu i/ili vidljivo primijenjuje načelo „dizajna za sve”.*Opis i taksativno navođenje uključenih mjera/aktivnosti (upisuje Prijavitelj):* |
| **Radni princip 1****PARTICIPATIVNI PROCES**Ambicija 1: Konzultirati |
| **Implementira li se projekt kroz dokumentirane procese konzultacija sa širokim rasponom dionika, u kojima informacije teku u oba smjera - od nositelja projekta prema dionicima i natrag?** |
| **Objašnjenje kriterija za procjenu usklađenosti s NEB-om** | **Elementi koje je poželjno uključiti u projekt te jasno obrazložiti u tekstualnom opisu[[37]](#footnote-38)** |
| Projekt je u skladu s NEB radnim principom Participativni proces ako ima već uspostavljene komunikacijske kanale i dokumentirane dokaze višestrukih konzultacija s dionicima relevantnima za sve 3 NEB temeljne vrijednosti: *Održivost, Estetiku i kvalitetu iskustva* i *Uključivost*. Na prvoj razini ambicije, sudjelovanje se kreće od razmjena informacija o projektu do konzultacija koje rezultiraju donošenjem odluka pri čemu je tijek protoka informacija od nositelja projekta prema dionicima i natrag. | Navedeni su dionici u projektu relevantni za sve 3 NEB temeljne vrijednosti: *Održivost, Estetiku i kvalitetu iskustva* i *Uključivost*. Dokumentirana je učestalost i tijek protoka informacija od nositelja projekta prema dionicima i natrag. *Opis i taksativno navođenje uključenih mjera/aktivnosti (upisuje Prijavitelj):*Projekt prezentira dokumentirane dokaze višestrukih konzultacija s dionicima relevantnima za sve 3 NEB temeljne vrijednosti: *Održivost, Estetiku i kvalitetu iskustva* i *Uključivost* i opisuje na koji se način zaključci konzultacija odražavaju na tijek projekta.*Opis i taksativno navođenje uključenih mjera/aktivnosti (upisuje Prijavitelj):*Projekt prezentira dokumentirane dokaze višestrukih konzultacija s dionicima iz šire javnosti i ranjivih društvenih skupina (npr invalidi, kućanstva s manjim prihodima, itd.) i opisuje na koji se način zaključci konzultacija odražavaju na tijek projekta.*Opis i taksativno navođenje uključenih mjera/aktivnosti (upisuje Prijavitelj):*U sklopu projekta se provode ankete i ispitivanja o zadovoljstvu i uključenosti dionika u cilju praćenja i unaprjeđenja participativnog procesa primjenom relevantnih digitalnih alata.*Opis i taksativno navođenje uključenih mjera/aktivnosti (upisuje Prijavitelj):* |
| **Radni princip 2****TRANSDISCIPLINARNI PRISTUP**Ambicija 1: Biti multidisciplinaran |
| **Provodi li se projekt na multidisciplinaran način, uključujući u svom razvoju različite struke koje zajedničkim radom osiguravaju njegovu cjelovitost i kvalitetu unutar jedne akademske discipline ili polja znanja (npr. suradnja arhitekata, povjesničara umjetnosti, građevinara i sociologa u kontekstu prostornog planiranja)?** |
| **Objašnjenje kriterija za procjenu usklađenosti s NEB-om** | **Elementi koje je poželjno uključiti u projekt te jasno obrazložiti u tekstualnom opisu[[38]](#footnote-39)** |
| Projekt je u skladu s NEB radnim principom Biti multidisciplinaran ako ima za cilj udružiti različite struke na rješavanju problema unutar jedne discipline (npr. urbanističko planiranje) kako bi se zajedničkim naporima i suradnjom stručnjaka raznih profila i obrazovnih pozadina, došlo do optimalnih, svima (ili barem većini) prihvatljivih rješenja. | Projekt ima multidisciplinarni pristup, s detaljno razrađenim pojedinostima o različitim akademskim disciplinama koje su uključene i načinu njihove međusobne povezanosti (npr. novo multidisciplinarno istraživanje, uključenje socijalne komponente i dr.) kako bi se zajedničkim naporima i suradnjom stručnjaka raznih disciplina i obrazovnih pozadina, došlo do optimalnih, svima (ili bar većini) prihvatljivih rješenja u određenoj disciplini (npr. urbanističko planiranje).*Opis i taksativno navođenje uključenih mjera/aktivnosti (upisuje Prijavitelj):*Projekt dokazuje pokretanje partnerstva i zajednički rad četiri glavne skupine dionika nužne za uspješnu realizaciju projekta a to su prema četverostrukoj spirali (eng. Quadruple helix): javna uprava, industrija, akademska zajednica i civilno društvo.*Opis i taksativno navođenje uključenih mjera/aktivnosti (upisuje Prijavitelj):* |
| **Radni princip 3****POVEZANOST AKTIVNOSTI NA RAZNIM RAZINAMA**Ambicija 1: Raditi lokalno |
| **Povezuje li projekt lokalne neformalne mreže (npr. grupe pojedinaca, susjedstva i dr.) i formalne institucije (npr. gradske ili općinske sektorske odjele, političke skupine i dr.) te surađuje s njima u cilju unaprjeđenja lokalnog životnog okruženja?** |
| **Objašnjenje kriterija za procjenu usklađenosti s NEB-om** | **Elementi koje je poželjno uključiti u projekt te jasno obrazložiti u tekstualnom opisu[[39]](#footnote-40)** |
| Projekt je u skladu s NEB radnim principom Raditi lokalno ako povezuje horizontalne neformalne mreže (na pr. grupe pojedinaca, susjedstva i dr.) i formalne institucije (na pr. gradske/općinske sektorske odjele, mjesne odbore i dr.) i surađuje s njima na lokalnom području djelovanja u cilju unaprjeđenja lokalnog životnog okruženja. | Projekt opisuje interakciju s lokalnim mrežama i kolektivima pružajući pojedinosti o korištenim mehanizmima i načinima povezivanja neformalnih grupa (grupe pojedinaca, susjedstva i dr.) i formalnih institucija (npr. gradski / općinski sektorski odjeli, mjesni odbori i dr.) te prezentira dokaze o planovima za širenje i/ili repliciranje njihovih veza i suradnje. *Opis i taksativno navođenje uključenih mjera/aktivnosti (upisuje Prijavitelj):*  Projekt opisuje dodanu vrijednost i dobrobiti koje proizlaze iz lokalnih veza i suradnje između neformalnih grupa (grupe pojedinaca, susjedstva i dr.) i formalnih institucija (npr. gradski / općinski sektorski odjeli, mjesni odbori i dr.).*Opis i taksativno navođenje uključenih mjera/aktivnosti (upisuje Prijavitelj):* |

1. U skladu s člancima 59. i 60. Tehničkog propisa u kojima se navodi da isti stupa na snagu 28. lipnja 2025. za projektne prijedloge koji se podnose do tog datuma, vrijede odredbe Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13). [↑](#footnote-ref-2)
2. <https://eur-lex.europa.eu/legal-content/HR/TXT/HTML/?uri=OJ:C:2021:373:FULL&from=EN> [↑](#footnote-ref-3)
3. Pod duljinom biciklističke infrastrukture smatra se duljina biciklističkih prometnica sukladno članku 3. stavak 1. Pravilnika o biciklističkoj infrastrukturi (NN 28/16) izuzev biciklističkih traka koje nisu prihvatljive u okviru poziva.

Kod biciklističke infrastrukture s odvojenim jednosmjernim biciklističkim prometnim površinama (npr. sa svake strane ceste) duljina se mjeri duplo odnosno kao zbroj duljina dviju biciklističkih prometnih površina. U slučaju da postoje dvije biciklističke prometne površine koje se nalaze samo s jedne strane (odnosno dvosmjerna s iste strane), tada se duljina mjeri kao duljina jedne biciklističke prometne površine. [↑](#footnote-ref-4)
4. Prijavitelj je u obvezi obrazložiti metodologiju procjene broja korisnika biciklističke infrastrukture u Prijavnom obrascu - rubrika *Opis projekta* [↑](#footnote-ref-5)
5. Kako bi se pokazatelj ostvario, projekt po završetku mora zadovoljiti sljedeće uvjete:

- dokazano je uključivanje stručnjaka arhitektonske, urbanističke i/ili dizajnerske struke u planiranje i definiranje prostornih i/ili oblikovnih karakteristika projekta (npr. kroz javni arhitektonsko-urbanistički ili dizajnerski natječaj, naručenu stručnu prostornu studiju i dr.),

- provedeno je minimalno 5 aktivnosti identificiranih projektom, koje promiču jednake mogućnosti i socijalnu uključenost na temelju doprinosa nediskriminaciji, ravnopravnosti spolova i integraciji osoba s invaliditetom,

- provedeno je minimalno 5 aktivnosti identificiranih projektom, koje promiču održiv razvoj odnosno energetsku učinkovitost i/ili učinkovitije korištenje prirodnih resursa. [↑](#footnote-ref-6)
6. Više informacija o NEB-u na: <https://new-european-bauhaus.europa.eu/index_en> [↑](#footnote-ref-7)
7. Prijavitelj je u obvezi obrazložiti metodologiju procjene broja korisnika biciklističke infrastrukture u Prijavnom obrascu - rubrika *Opis projekta* [↑](#footnote-ref-8)
8. U slučaju da se primjenom maksimalne stope sufinanciranja može ostvariti pravo na iznos BS veći od 1.000.000,00 eura, iznos od 1.000.000,00 eura i dalje predstavlja najviši iznos BS. I obrnuto, ako bi maksimalni iznos BS od 1.000.000,00 eura predstavljao više od maksimalne stope sufinanciranja (u odnosu na prihvatljive troškove) i dalje nije moguće primijeniti višu stopu sufinanciranja. [↑](#footnote-ref-9)
9. Člankom 13 Pravilnik o korištenju sredstava Europske unije (NN 44/2024) propisani su kriteriji za procjenu opravdanosti isplate predujma i za utvrđivanje dinamike isplate predujma [↑](#footnote-ref-10)
10. Proračunski korisnik je korisnik državnog proračuna ili proračuna JLP(R)S. [↑](#footnote-ref-11)
11. Područje prijavitelja određeno je sukladno članku 25. Zakona o područjima županija, gradova i općina u Republici Hrvatskoj (NN 86/06, 125/06, 16/07, 95/08, 46/10, 145/10, 37/13, 44/13, 45/13, 110/15). [↑](#footnote-ref-12)
12. Popis aktivnosti iz PKK 2021. – 2027., Specifični cilj RSO 2.8 u dijelu koji se odnosi na biciklističku infrastrukturu na potpomognutim i brdsko-planinskim područjima:

Ulagat će se u biciklističku infrastrukturu na potpomognutim i brdsko-planinskim područjima na lokalnoj razini, uzimajući u obzir urbano-ruralno prometne poveznice u kontekstu obavljanja svakodnevnih obaveza poput odlaska na posao ili školu. Aktivnosti će uzimati u obzir i aspekt sigurnosti na navedenim prometnim poveznicama. [↑](#footnote-ref-13)
13. Dostava isključivo troškovnika ili izjave projektanta neće se smatrati dovoljnom za ispunjenje kriterija jer isto samo pokazuje popis troškova. [↑](#footnote-ref-14)
14. Prihvatljivi su i ostali dokazi pravnog interesa, a u skladu s čl. 109. Zakona o gradnji (NN 20/17, NN 39/19, NN 125/19). [↑](#footnote-ref-15)
15. Ako prijavitelj upravlja navedenom infrastrukturom i/ili zemljištem temeljem druge valjane pravne osnove, prijavitelj ima ovlaštenje za izvršavanje svih projektnih aktivnosti i za obavljanje projektom predviđenih djelatnosti tijekom razdoblja trajanja provedbe projekta i minimalno 5 godina od predviđenog datuma završetka projekta. [↑](#footnote-ref-16)
16. Sukladno članku 27. Zakona o upravljanju nekretninama i pokretninama u vlasništvu Republike Hrvatske (NN 155/2023), županijama, gradovima sjedištima županija i velikim gradovima se omogućava da daju prethodnu suglasnost trećim osobama javnog prava za prijavu projekata na natječaje koji se financiraju iz fondova Europske unije ili nacionalnih fondova, a koji projekti se planiraju na nekretninama u vlasništvu ili suvlasništvu Republike Hrvatske. [↑](#footnote-ref-17)
17. Izjava ne prejudicira kontrole primjenjivosti zakonodavnog okvira od strane tijela u sustavu. [↑](#footnote-ref-18)
18. Ako smatra da neka država članica nije ispunila neku obvezu temeljem Ugovora, Europska komisija u tom predmetu, nakon što je dotičnoj državi dala priliku da se očituje, daje obrazloženo mišljenje. Ako dotična država ne postupi u skladu s mišljenjem u roku koji odredi Komisija, Komisija taj predmet može uputiti Sudu Europske unije. [↑](#footnote-ref-19)
19. Tehnički propis stupa na snagu 28. lipnja 2025. godine, a istog dana prestat će važiti Pravilnik o osiguranju pristupačnosti građevina osobama s invaliditetom i smanjene pokretljivosti (»Narodne novine«, broj 78/13). [↑](#footnote-ref-20)
20. Ako se u sklopu procjene otpornosti na klimatske promjene, identificirane mjere ublažavanja ili prilagodbe, iste moraju biti uključene u projektni prijedlog (ili provedene prethodno prijavi projekta), u mjeri u kojoj je to moguće (npr. mjere koje se provode izvan razdoblja provedbe projekta nisu prihvatljive stoga ih nije moguće uvrstiti u projektni prijedlog). [↑](#footnote-ref-21)
21. Ispunjenost kriterija provjerava se u okviru aktivnosti / pod-faze 3. Provjera prihvatljivosti troškova projektnog prijedloga [↑](#footnote-ref-22)
22. Pod biciklističkom prometnicom smatra se sve prometnice sukladno članku 3. stavak 1. Pravilnika o biciklističkoj infrastrukturi (NN 28/16) izuzev biciklističkih traka koje nisu prihvatljive u okviru poziva. [↑](#footnote-ref-23)
23. Pod biciklističku infrastrukturu spadaju, u skladu s člankom 3., Pravilnika o biciklističkoj infrastrukturi (NN 28/16): 1. Biciklističke prometnice – biciklističke ceste, biciklistički putovi, biciklističke staze, biciklističke trake i biciklističko-pješačke staze; 2. Prometna-signalizacija i oprema; 3. Parkirališta za bicikle i njihova oprema; 4. Spremišta za pohranu bicikla; 5. Sustav javnih bicikala. **Od navedene biciklističke infrastrukture, Pozivom nisu prihvatljiva ulaganja u biciklističke trake.**  [↑](#footnote-ref-24)
24. Aktivnosti koje su identificirane u Obrascu za samoprocjenu NEB-a. [↑](#footnote-ref-25)
25. U skladu s člankom 2 Pravilnikom o biciklističkoj infrastrukturi (NN 28/16) pod biciklističkom trakom se smatra dio kolnika namijenjen za promet bicikala, označen odgovarajućom prometnom signalizacijom. [↑](#footnote-ref-26)
26. Proračunski korisnik je korisnik državnog proračuna ili proračuna JLP(R)S. [↑](#footnote-ref-27)
27. Navodi se ili (a) dokument koji prijavitelj treba dostaviti u svrhu provjere ispunjavanja određenog kriterija, ili (b) mjesto u prijavnom obrascu u kojemu prijavitelj treba ponuditi podatke relevantne za provjeru ispunjavanja određenog kriterija, te po potrebi objašnjenje u kojem opsegu će se provjeravati ispunjavanje pojedinog kriterija. [↑](#footnote-ref-28)
28. Mjesto izmjene prometnih sredstava je opisano u Pravilniku o biciklističkoj infrastrukturi(NN 2/16), Članak 59. [↑](#footnote-ref-29)
29. Projektni tim može biti imenovan iz stručnih službi Prijavitelja ili vanjskih stručnjaka za potrebe upravljanja projektom te uključuju finacijske, stručne i/ili administarttivne kapacitete ovisno o potrebama za provedbu projekta. [↑](#footnote-ref-30)
30. Najmanji broj bodova koji projektni prijedlog treba ostvariti i/ili minimalni zahtjevi (u slučaju pitanja s „Da“/“Ne“ odgovorima) koje projektni prijedlog treba ispuniti da bi mogao prijeći u daljnje faze dodjele. [↑](#footnote-ref-31)
31. Boduje se kroz kriterij odabira 6 „Promicanje održivog razvoja“ [↑](#footnote-ref-32)
32. Primjeri mjera navedeni u elementima NEB temeljne vrijednosti: *Održivost* su primjenjivi na sektorski različite vrste Poziva, te neke od mjera možda neće biti primjenjive na projekte prijavljene ovdje. [↑](#footnote-ref-33)
33. Boduje se kroz kriterij 4 „Dizajn i zrelost“ [↑](#footnote-ref-34)
34. Primjeri mjera navedeni u elementima NEB temeljne vrijednosti: *Estetika i kvaliteta iskustva* su primjenjivi na sektorski različite vrste Poziva, te neke od mjera možda neće biti primjenjive na projekte prijavljene ovdje. [↑](#footnote-ref-35)
35. Boduje se kroz krterij odabira 5 „Promicanje jednakih mogućnosti i socijalne uključenosti“ [↑](#footnote-ref-36)
36. Primjeri mjera navedeni u elementima NEB temeljne vrijednosti: *Uključivost* su primjenjivi na sektorski različite vrste Poziva, te neke od mjera možda neće biti primjenjive na projekte prijavljene ovdje. [↑](#footnote-ref-37)
37. Primjeri mjera navedeni u elementima NEB radni princip: *Participativni proces* su primjenjivi na sektorski različite vrste Poziva, te neke od mjera možda neće biti primjenjive na projekte prijavljene ovdje. [↑](#footnote-ref-38)
38. Primjeri mjera navedeni u elementima NEB radni princip: *Transdisciplinarni pristup* su primjenjivi na sektorski različite vrste Poziva, te neke od mjera možda neće biti primjenjive na projekte prijavljene ovdje. [↑](#footnote-ref-39)
39. Primjeri mjera navedeni u elementima NEB radni princip: *Povezanost aktivnosti na više razina* su primjenjivi na sektorski različite vrste Poziva, te neke od mjera možda neće biti primjenjive na projekte prijavljene ovdje. [↑](#footnote-ref-40)